‘’I WILL FIGHT’’ Papin andam maglabansa cargong gobernador\nMapapalaban si Bise Gobernador Imelda Papin sa cargong gobernador sa Camarines Sur sa tahaw kan nagkapera nang grupo nin kababaehan asin iba pang organisasyon an masuporta sa saiya kun maglaban sa mas halangkaw na posisyon sa Capitolio Provincial.\n‘‘I will fight’’ kun igwa nang naghihiro asin boses na kan mga taga Camarines Sur an nag-mamawot na magkaigwa naman nin bagong liderato an provincia, sabi ni Papin.\nSa retrato pinapaheling kaini na nakagugom an tuong kamot na laban sa eleksyon kun iyo an kamawotan kan tawo.\nAlagad saiyang piglinaw na mayo pa siyang pinal na desisyon.\nSa saiyang ‘‘bukas na urulay sa politica’’ sa atubangan kan miembros kan media, sinabi kan bise gobernador sa ngunian marhay an saindang iribanan sa trabajo sa Capitolyo Provincial ni Gobernador Migz Villafuerte asin saiyang suporta an pagpadalagan kan joven na gobernador.\nKun nagkukusog an voces kan namamanuan sa Camarines Sur pabor sa saiyang paglaban sa provincia ano ta dai ko magtindog nganing magcandidatong gobernador.\nDai palang nahahaloy sa sarong entrevista sa media, sinabi ni dating Congresista asin Majority Floor leader Nonoy Andaya kan Anduyog Party na saindang susuportaran si Papin kun interesado na maglaban sa cargong goberndor kun dai nang kasegurohan si Bise Presidente Leni Robredo na magdalagan sa Camarines Sur bilang gobernador.\nKun iyo an kagustohan kan namamanuan kan Camarines Sur an saiyang magiging ka-tandem hale sa Libmanan o Calabanga na dai paman nginaranan.\nSi VP Robredo nagkapera nang veces nagpahayag sa media na makumfirmar siya kun ano an saiyang dadalaganan sa lokal o nasyon sa Septiembre o antes kan Oktubre 1 hasta 8 na iyo an panahon kan pagsangat nin certificado de candidatura sa Comelec sa mga candidato lokal asin nasyonal.\nAlagad sa ngunian madiklom pa an paglaom kan Anduyog Party sa VP na magdalagan sa provincia sa maabot na eleksyon sa Mayo 9, 2022.\nDuwang bulan nalang antes kan pagsangat nin COC sa Comelec, si Provincial Administrator Louige Villafuerte iyo pa sana an kumfirmadong macandidatong gobernador karibay ni Gob Villafuerte na madalagan bilang congresista kan Rinconada district. (dpa)


Consuelo "Chito" Madrigal Foundation - Wikipedia\nConsuelo "Chito" Madrigal Foundation\nAn Consuelo "Chito" Madrigal Foundation sarong foundation an katuyohan makatabang sa pagpagantad kan buhay kan mga tios na pamilyang Filipino. Ini tinogdas kan Hulyo 11, 1997 ni Doña Consuelo Chito Madrigal, sarong distinguidong banker asin pilantropo. An pilosopiya kan CCMF iyo na an pilantropiya dapat may mamuknang produksyon asin an pagmamaherak dapat makamukna nin kakayahan sa mga dukha.\nAn hunta nin mga direktor pinamamayohan mismo ni Doña Consuelo Chito Madrigal asin an Nagpapalakaw na Pamayo iyo si Ms. Anna Maria M. Gonzales. An pondo kan foundation hale haros sa kaban kan yaman ni Doña Consuelo Chito Madrigal dawa totoo nag'aako nin katampad na pondo para sa mga proyekto hale sa ibang mga pilantropo, mga amigo, organisasyon asin mga indibidual.\nIni igwa man nin CCMF-Bikol na pigmukna sa tuyong maha'was sa pagtios an mga pamilya sa rehiyon Bicol ta susog sa estadistika ini an ikatolong pinakatios na rona sa bilog na nasyon. Dakula an interes ni Doña Chito sa Bikol ta an ama niyang si Don Vicente Madrigal namundag sa Ligao, Albay.\nPinaghugot gikan sa "https://bcl.wikipedia.org/w/index.php?title=Consuelo_%22Chito%22_Madrigal_Foundation&oldid=191633"\nHuring pigliwat an pahinang ini kan 20 Mayo 2020, alas 02:18.


Lucas 21 | Bibliya Online | New World Translation\nBASAHON SA Afrikaans Albanian Aleman American Sign Language Amharic Arabic Argentinean Sign Language Armenian Australian Sign Language Austrian Sign Language Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Bicol Bislama Bolivian Sign Language Brazilian Sign Language British Sign Language Bulgarian Cambodian Catalan Cebuano Changana (Mozambique) Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Dangme Danish Drehu Dutch Dutch Sign Language Ecuadorian Sign Language Efik English Español Estonian Ewe Fijian Filipino Sign Language Finnish Ga Georgian German Sign Language Ghanaian Sign Language Greek Sign Language Griego Guarani Guatemalan Sign Language Gujarati Gun Haitian Creole Hapon Hebreo Hiligaynon Hindi Hiri Motu Honduras Sign Language Hungarian Hungarian Sign Language Icelandic Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Sign Language Italiano Jamaican Sign Language Japanese Sign Language Javanese Kabiye Kannada Karen (S'gaw) Kazakh Kenyan Sign Language Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Sign Language Koreano Krio Kwangali Kwanyama Laotian Latvian Lingala Lithuanian Luganda Lunda Luo Luvale Macedonian Macua Madagascar Sign Language Malagasy Malay Malayalam Malaysian Sign Language Maltese Mambwe-Lungu Marathi Marshallese Maya Mexican Sign Language Moore Mozambican Sign Language Myanmar Ndau Ndebele Ndebele (Zimbabwe) Nepali New Zealand Sign Language Nias Nicaraguan Sign Language Nigerian Sign Language Norwegian Nyaneka Nzema Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Ponapean Portuguese Portuguese (Portugal) Portuguese Sign Language Pranses Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Romanian Ruso Russian Sign Language Salvadoran Sign Language Samoan Sango Sateré-Mawé Sena Sepedi Sepulana Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovak Sign Language Slovenian Slovenian Sign Language Solomon Islands Pidgin South African Sign Language Spanish Sign Language Sranantongo Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tiv Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguayan Sign Language Uzbek Uzbek (Roman) Venda Venezuelan Sign Language Vietnamese Wallisian Waray-Waray Xavante Xhosa Yoruba Zambian Sign Language Zapotec (Isthmus) Zimbabwe Sign Language Zulu\nDuwang sinsilyo kan tios na balo (1-4)\nTANDA KAN MANGYAYARI SA MAABOT (5-36)\nMga giyera, makusog na linog, epidemya, grabeng gutom (10, 11)\nAn Jerusalem papalibutan nin mga hukbo (20)\nItinalaan na panahon para sa mga nasyon (24)\nPagdatong kan Aki nin tawo (27)\nIlustrasyon mapadapit sa puon nin higera (29-33)\nMagdanay na mapagbantay (34-36)\nNagtukdo si Jesus sa templo (37, 38)\n21 Ngunyan mantang nakahiling si Jesus sa mga lalagan nin kontribusyon, namasdan niya an mga mayaman na naghuhulog diyan kan saindang donasyon. 2 Dangan nahiling niya an sarong dukha na babaying balo na naghulog nin duwang sadit na sinsilyo na hababaon an kantidad,* 3 asin sinabi niya: “Sinisigurado ko sa saindo na an pobreng balong ini naghulog nin labi pa kisa sa ihinulog ninda gabos. 4 Huli ta an mga ini gabos naghulog nin donasyon hali sa sobra ninda, pero siya, maski tios,* naghulog siya kan gabos niyang pagbuhay.” 5 Paghaloy-haloy, kan nag-uurulay an nagkapira manungod sa templo, kun paano iyan nadedekorasyunan nin mga batong mamahalon asin mga bagay na idinulot sa Diyos, 6 sinabi niya: “Kun manungod sa mga bagay na ini na nahihiling nindo ngunyan, maabot an panahon na dai nin matatadang gapo sa ibabaw nin gapo; gabos iyan ibabagsak.” 7 Dangan hinapot ninda siya, na sinasabi: “Paratukdo, nuarin talaga mangyayari an mga bagay na ini, asin ano an magigin tanda na mangyayari na an mga bagay na ini?” 8 Sinabi niya: “Mag-ingat kamo na dai kamo mailagalag, huli ta dakul an maarabot gamit an ngaran ko, na nagsasabi, ‘Ako siya,’ asin, ‘Harani na an itinalaan na panahon.’ Dai kamo magsunod sa sainda. 9 Dugang pa, pag nakadangog kamo nin manungod sa mga giyera asin mga kariribukan,* dai kamo magkatarakot. Huli ta an mga bagay na ini kaipuhan na mangyari nguna, alagad dai tulos mangyayari an katapusan.” 10 Dangan sinabi niya sa sainda: “An nasyon makikilaban sa nasyon, asin an kahadian makikilaban sa kahadian. 11 Magkakaigwa nin makusog na mga linog asin nin sunod-sunod na grabeng gutom saka epidemya sa manlain-lain na lugar; asin magkakaigwa nin makatatakot na mga tanawon asin nin darakulang tanda hali sa langit. 12 “Alagad bago mangyari an gabos na bagay na ini, dadakupon kamo nin mga tawo asin pepersegiron ninda kamo, saka dadarahon ninda kamo sa mga sinagoga asin mga presuhan. Dadarahon kamo sa atubangan nin mga hadi asin mga gobernador nin huli sa ngaran ko. 13 Matao iyan sa saindo nin oportunidad na makapagpatotoo. 14 Kun siring, dai nindo kaipuhan na patiinot na praktison kun ano an sasabihon nindo bilang depensa, 15 huli ta itatao ko sa saindo an mga tataramon asin kadunungan na dai makakayang kontrahon o diskutiron kan sararong paghihinguwa kan gabos nindong kalaban. 16 Dugang pa, dadarahon kamo sa mga opisyal kan husgado* maski kan sadiri nindong mga magurang asin mga tugang saka mga paryente pati mga amigo, asin gagadanon ninda an nagkapira sa saindo, 17 asin ikakaungis kamo nin gabos na tawo huli sa ngaran ko. 18 Alagad maski sarong buhok sa mga payo nindo dai mawawara. 19 Paagi sa saindong pakatagal maiingatan nindo an saindong buhay.* 20 “Minsan siring, pag nahiling nindo an Jerusalem na napapalibutan nin nagkakampong mga hukbo, isipon nindong madali na an saiyang pagkagaba. 21 Panahon iyan na an mga nasa Judea magpuon nang dumulag pasiring sa kabukidan, an mga yaon sa siyudad maghali na, asin an mga yaon sa mga lugar sa palibot kaiyan dai na maglaog diyan, 22 huli ta mga aldaw ini para sa pagtao nin hustisya* tanganing mautob an gabos na bagay na nasusurat. 23 Hirak man kan mga bados asin kan mga nagpapasuso sa mga aldaw na iyan! Huli ta magkakaigwa nin grabeng kasakitan sa daga asin grabeng kaanggutan tumang sa banwaan na ini. 24 Magkakagaradan sinda paagi sa tarom nin espada asin dadarahon na bihag sa gabos na nasyon; asin an Jerusalem titimak-timakan kan mga nasyon* sagkod na matapos an itinalaan na mga panahon para sa mga nasyon.* 25 “Siring man, may mahihiling na mga tanda sa aldaw asin bulan saka mga bituon, asin magsasakit nin grabe an mga nasyon sa daga, na dai aram kun ano an gigibuhon dahil sa hagubuhob kan dagat asin pag-alimbukay kaiyan. 26 Haros magkakadirismayo an mga tawo sa takot asin sa pagparaisip-isip kan mga bagay na mangyayari sa kinaban,* huli ta an mga puwersa sa kalangitan magkakataranyog. 27 Dangan mahihiling ninda an Aki nin tawo na minadatong na nasa panganuron asin may kapangyarihan saka dakulang kamurawayan. 28 Alagad pag nagpupuon nang mangyari an mga bagay na ini, tumindog kamo nin tanos asin iitaas nindo an saindong mga payo, huli ta naghaharani na an pagliligtas sa saindo.” 29 Sa siring nagsaysay siya sa sainda nin sarong ilustrasyon: “Masdan nindo an puon nin higera asin an gabos na iba pang kahoy. 30 Pag nahiling nindong nagdadahon na an mga iyan, aram nindong harani na an tig-init. 31 Siring man, pag nahiling nindong nangyayari na an mga bagay na ini, makakasiyerto nanggad kamo na harani na an Kahadian nin Diyos. 32 Sinisigurado ko sa saindo na bago maglihis an henerasyon na ini, mangyayari nanggad an gabos na bagay. 33 An langit asin daga mapapara, alagad an sakuyang mga tataramon dai nanggad mapapara. 34 “Mag-ingat kamo na an saindong puso dai nuarin man mapagabatan nin sobrang pagkakan asin sobrang pag-inom saka mga kahaditan sa buhay, asin dai nindo inaasahan, bigla na sanang abutan kamo kan aldaw na iyan 35 na siring sa siod. Huli ta maabot iyan sa gabos na nag-iistar sa bilog na daga. 36 Kun siring, magdanay kamong mapagbantay, na nagngangayo-ngayo sa gabos na oras tangani na makadulag kamo sa gabos na bagay na ini na kaipuhan mangyari asin na makatindog sa atubangan kan Aki nin tawo.” 37 Kaya pag aldaw, nagtutukdo siya sa templo, alagad pag banggi, minaluwas siya asin nagpipirmi sa bukid na inaapod na Bukid nin mga Olibo. 38 Asin pag amay na aga, an gabos na tawo minaduman sa saiya tanganing magdangog sa saiya sa templo.\n^ Sa literal, “duwang lepton.” Hilingon an “Lepton” sa Glosaryo.\n^ O “rebelyon.”\n^ O “tatrayduron kamo.”\n^ O “makakamtan nindo an saindong kalag.”\n^ O “mga aldaw ini nin pamalos.”


Irik - Wikipedia\nAn irik iyo an praktis nin pag'arit kan parte nin buhok, an iba sa tongod sana kan alimpoporo, an iba pinopormang garo sarong takob kan soro o bagol sa buhok na an natatada na sana iyo an buhok na palibot sa payo sa may kurit kan itaas nin talinga. Ini praktis kan ibang mga simbahan Kristiyano, mga Budhistang monghe asin kan mga padi o deboto sa mga templong Hindu sa pagpahiling asin bilang simbolo nin pagbabanal asin pagsisikwal kan kinabanon na kaaraan.\nAn Romanong irik nin mga monghe\nAn ginikanan kan praktis nin pag'irik bakong gayong malinaw asin dai uso kan antigong panahon. Alagad, may tolong porma nin pag'iirik kan ika-7 asin ika-8ng siglo:\nAn Oryental, na hinihinako' an otoridad ni San Pablong apostol (Gibo 18:18) asin ini inaarit an bilog na payo. Ini naobserbahan sa Subanganon na simbahan, kabali na diyan an Subanganon na Simbahan Ortodoxia asin an Subanganon na Simbahan Katoliko. Kaya kan si Teodoro kan Tarsus, na naguno niya an saiyang adal sa Bisantinong Asya Menor asin igdi nakua niya an siring na irik, siya nagpatalubo nin buhok sa apat na bulan ngane mairikan naman susog sa ugaleng Romano, asin maordenan bilang Arsobispo kan Canterbury ni Santo Papa Vitaliano kan 668.\nAn Seltiko, an eksatong hitsura iyo an 1.) pag'arit kan buhok, na kabanga sana, hanggan sa kurit poon sa sarong talinga abot sa ibong na talinga, 2.) an pag'arit sa pormang triangulo, an panas sa atubangan asin napasiring sa duwang gilid kan talinga, An Seltikong irik na ini inuusar sa Irlandya asin Gran Britanya asin ini parte kan mga kinaugalean kan mga Kristiyanong Seltiko. Ini ikinakaongis na gayo kan mga kristiyanong kaapil sa kustombreng romano asin sinasabi ninda na an praktis na ini minukna kan si eretikong Simon Magus.\nAn Romano, ini an inaarit sana iyo an sa may alimpoporo asin pormang talidong na sabi siring sana sa pakadakula nin hostya. Ini sinasabi na nagpoon an praktis ki San Pedrong apostol, asin ini an uso sa Rito Latino kan Simbahan Katoliko. Totoo dai naman obiligado an pag'arit na siring, an praktis kumon pa sa mga Frayle sa Rito Romano, siring kan Pransiskanong Misionero nin Palabra Eternal.\nThe Form of the Celtic Tonsure\nPinaghugot gikan sa "https://bcl.wikipedia.org/w/index.php?title=Irik&oldid=176030"\nLast edited on 25 Setyembre 2018, at 01:49\nHuring pigliwat an pahinang ini kan 25 Setyembre 2018, alas 01:49.


Babae hinoldup kan saiyang kasaroan sa Daet - BICOL STANDARD | Bicol News\nHome Bicol Camarines Norte News Police Report Babae hinoldup kan saiyang kasaroan sa Daet\nBabae hinoldup kan saiyang kasaroan sa Daet\nDAET, Camarines Norte – Pagkamoot sa cuarta an sinasabing rason sa nangyaring pagholdup sa saiyang kasaroan na nabisto sa pangaran na Annalea Barredo y Arroyo, 24 anyos an edad, taga-Purok I, Barangay Alawihaw, sa banwaan na ini.\nSi Renato Agolto y Gutierez, 28 anyos an edad, haloy nang kasaroan kan victimang si Annalea, an sinasahotan na nagplano kan pagholdup sa victima na may darang cuarta papuli sa saindang harong.\nBase sa record kan pulis, si Annalea kaibahan an saiyang tugang na 17 anyos an edad, hinipaan sa tahaw kan tinampo nin duwang lalaki na nakamaskara.\nPoco mas o menos 100 metros na lang an distancia antes makaabot sa saindang harong, kan biglang papondon an magtugang kan sarong lalaki na nakasulot nin itom na jacket na may hood asin igwa pang takop an saiyang pandok.\nAn mga victima na nakalunad sa motorsiklo pinara kan duwang lalaki dangan sinipa sagkod na matumba an piglulunadan na vehiculo ninda.\nAn kasunod kan incidente iyo an pag suntok sa tugang ni Annalea nin pirang beses kan dae bistong lalaki.\nMientrastanto, si Annalea nagpirit na magsaway kan nag-aatake sa saiyang menor de edad na tugang na nakilaban sa lalaking may mascara.\nAksidente lang kan marabsing ni Annalea an mascara na sulot kan suspechado. Sa puntong ini nabisto ni Annalea na an lalaki iyo palan an saiyang kasaroan na si Renato.\nDurante kan incidente, an mga suspechadong sinda Renato asin kairiba nagbunot pa nin badil asin kutsilyo hale sa saindang mga habayan.\nSa panahon na ini nagdeclarar sinda nin “holdup” asin pwersahan na hinahagad an darang bag ni Annalea na igwang laog na cuarta.\nAn bag may laog na cash na P50,000.00, ATM card, asin iba pang mga importanteng gamit.\nTulos na hinagad kan tugang kan victima an tabang kan mga pulis na dali-dali na nag-ayuda sainda.\nHuli kan marikas na pagresponde kan mga awtoridad, nadakop an suspechado asin dinara sa hepatura kan pulis para sangatan nin caso.\nAn sabi sa report, aram ni Renato na mawithdraw nin kwarta an saiyang ka live-in kaya niya pigplano an pagholdup .\nSi Annalea Barredo desidido na sangatan nin caso an saiyang kasaroan na mas importante an pagkamoot sa cuarta, ki kan sa saiya.--BICOLSTANDARD.COM\nBabae hinoldup kan saiyang kasaroan sa Daet Reviewed by Bicol Standard on Tuesday, January 06, 2015 Rating: 5\nTags : Bicol Camarines Norte News Police Report


Si Sukarno, namundag Kusno Sosrodihardjo (Hunyo 4, 1901 - Hunyo 21, 1970) an enot na presidente kan Indonesya. Siya an naghingoa na gayo na makamit kan saiyang banwa an katalingkasan sa Netherlands. Siya nagin presidente poon 1945 sungdo 1967, namayo sa tahaw nin maribok na transisyon pasiring independensya. Si Sukarno binawian poder asin napirit magbaba sa pwesto kan saro sa saiyang heneral, si Suharto; an huri nagin presidente pormalmente kan Marso 1967.\n[liwatón]Adal asin pagkatawo\nAn mga magurang niya iyo sinda Raden Soekemi Sosrodihardjo, sarong aristokrata na nagtotokdo sa eslkwelahan primarya, asin si Ida Ayu Nyoman Rai, sarong taga-Bali sa distrito nin Buleleng.\nSiya namundag sa pangaran na Kusno Sosrodihardjo sa Blitar, Javang Subangan sakop kan dati inapod na Dutch East Indies, ngonyan Indonesya na. Sa pagsunod sa ugaleng Javanesa, siya tina'wan bagong pangaran pakatapos maghelang nin makuri. Nagpoon siya sa pag'adal sa sarong eskwelahan na pinapadalagan kan mga Olandes. Kan siya isinobol kan saiyang ama sa Surabaya kan 1916, sa pag'entra sa segundarya, duman natagboan niya si Tjokroaminoto, na ngapit nagin sarong independista. Kan taon 1921 nagpoon na siyang mag'adal sa Technische Hogeschool (Instituto Teknikal) saBandung. Duman nagkua siya kan kursong inhenyero sibil, nasesentro sa arkitektura.\nMakangalas ta sa dikit sanang mga edukadong elitista sa kolonya, si Sukarno matalasay sa pagtaram sa magkapirang lenggwahe. Bako sana siyang tataong magtaram kan Javanesa, Balinesa, asin kan Bahasa Indones, kundi maray siya sa Olandes. Maray man siya magtaram nin Aleman, Ingles,Pranses, Arabo asin sa Hapon, ini mga tataramon na tinotokdo sa saiyang eskwelahan. Nakatabang na gayo saiya an saiyang memoryang potograpiko asin an makuring pagkatale sa isip. \nSa saiyang mga pag'adal, si Sukarno modernong gayo, magsa arkitektura o sa saiyang pulitika. Ipinaheling niya ini sa saiyang pagbadobado, sa pagplano urban kan kabesera, an Jakarta asin sa saiyang sosyalistang pulitika. Pero mayo siyang hilig daa sa pop music maski ngane gusto niya an arteng moderno; saiyang pinakulong anKoes Plus huli daa sa mga usmak na musika kaini apesar kaiyan siya mansana may dangog na maki-babae. Para saiya, an modernidad harap sa rasa, malinig asin makaSolnopan sa estilo, asin kontra Imperyalismo.


Ano an Bawtismo?\nBASAHON SA Abbey Abkhaz Abui Acholi Afrikaans Aja Akha Albanian Aleman Altai Alur American Sign Language Amharic Angolan Sign Language Arabic Argentinean Sign Language Armenian Armenian (West) Assamese Ateso Attié Aymara Azerbaijani Azerbaijani (Cyrillic) Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Sign Language Boulou Bété Cambodian Catalan Cebuano Changana (Mozambique) Changana (Zimbabwe) Chavacano Chichewa Chiga Chilean Sign Language Chin (Hakha) Chin (Tiddim) Chin (Zotung) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Croatian Cuban Sign Language Czech Czech Sign Language Damara Dangme Danish Dayak Ngaju Digor Douala Drehu Dusun Dutch Edo Efik Emberá (Catío) English Esan Español Estonian Ewe Fante Faroese Fijian Finnish Finnish Sign Language Fon Futuna (East) Ga Galician Gitonga Gokana Griego Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hapon Hausa Havu Herero Hiligaynon Hindi Hungarian Hunsrik Iban Ibanag Ibinda Igbo Iloko Indian Sign Language Indonesian Indonesian Sign Language Irish Isoko Italian Sign Language Italiano Ivorian Sign Language Javanese Jula Kabardin-Cherkess Kabiye Kabuverdianu Kachin Kalenjin Kannada Kanyok Karen (S'gaw) Kazakh Kazakh (Arabic) Khakass Khana Kikamba Kikaonde Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korean Sign Language Koreano Kpelle Krio Kurdish Kurmanji Kwangali Kwanyama Kyangonde Lahu Lamba Lambya Laotian Lari Lega Lendu Lenje Lhukonzo Lingala Lithuanian Lolo Lomwe Lovari Luganda Lugbara Lunda Luo Luvale Macua Makhuwa-Shirima Makonde Malagasy Malay Malayalam Malaysian Sign Language Maltese Mam Mambwe-Lungu Manyawa Mapudungun Marathi Mari Mashi Mauritian Creole Maya Mazahua Mbunda Mende Meru Mexican Sign Language Mixe Mizo Mongolian Moore Myanmar Myanmar Sign Language Nahuatl (Central) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Nepali Sign Language Ngabere Ngangela Ngbandi (Northern) Nias Nigerian Pidgin Niuean Norwegian Nsenga Nsenga (Mozambique) Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Phimbi Pidgin (Cameroon) Pidgin (West Africa) Polish Polish Sign Language Ponapean Portuguese Portuguese (Portugal) Portuguese Sign Language Pranses Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Ruso Rutoro Réunion Creole Samoan Sangir Sango Sena Sepedi Sepulana Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Solomon Islands Pidgin Spanish Sign Language Sranantongo Sunda Swahili Swahili (Congo) Swati Swedish Swedish Sign Language Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Tewe Thai Thai Sign Language Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Udmurt Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietnamese Vietnamese Sign Language Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\n1. Ano an posibleng isipon mo pagkatapos na pag-adalan na marhay an librong ini?\nDAKUL ka nang naaraman na mga katotoohan sa Bibliya sa pag-adal mo kan librong ini, arog baga kan panuga nin Diyos na buhay na daing katapusan, kun ano an nangyayari sa sato pag nagadan kita, asin an paglaom na pagkabuhay liwat. (Parahulit 9:5; Lucas 23:43; Juan 5:28, 29; Kapahayagan 21:3, 4) Tibaad nag-aatender ka na sa mga pagtiripon kan mga Saksi ni Jehova asin naniniwala na tunay an saindang pagsamba. (Juan 13:35) Tibaad naghihinguwa ka na man na magin harani ki Jehova, asin tibaad gusto mo nang maglingkod saiya. Kaya posibleng iniisip mo, ‘Ano na ngunyan an dapat kong gibuhon para mapaglingkudan an Diyos?’\n2. Taano ta gustong magpabawtismo kan lalaking taga Etiopia?\n2 Naisip man iyan kan sarong lalaking taga Etiopia na nabuhay kan panahon ni Jesus. Nahulitan siya kan disipulong si Felipe dai nahaloy pagkatapos na buhayon liwat si Jesus. Pinatunayan sa saiya ni Felipe na si Jesus an Mesiyas. Napahirong marhay an lalaki sa nanudan niya kaya nakapagsabi siya: “Hilinga! May tubig digdi; ano an nakakaulang sa sako para mabawtismuhan?”—Gibo 8:26-36.\n3. (a) Anong pagbuot an itinao ni Jesus sa saiyang mga parasunod? (b) Paano dapat bawtismuhan an sarong tawo?\n3 Malinaw na itinutukdo kan Bibliya na kun gusto mong paglingkudan si Jehova, dapat kang magpabawtismo. Sinabi ni Jesus sa saiyang mga parasunod: “Gumibo kamo nin mga disipulo sa mga tawo kan gabos na nasyon, na binabawtismuhan sinda.” (Mateo 28:19) Nagtao man nin halimbawa si Jesus kan siya mismo magpabawtismo. Ilinubog an bilog niyang hawak sa tubig, bakong basta sana winirikan nin tubig an saiyang payo. (Mateo 3:16) Ngunyan, pag binabawtismuhan an sarong Kristiyano, dapat man na ilubog an bilog niyang hawak sa tubig.\n4. Pag nagpabawtismo ka, ano an ipinapahiling kaiyan sa iba?\n4 Pag nagpabawtismo ka, ipinapahiling kaiyan sa iba na gusto mo talagang magin amigo nin Diyos asin maglingkod saiya. (Salmo 40:7, 8) Kaya tibaad ihapot mo, ‘Ano an kaipuhan kong gibuhon para mabawtismuhan?’\nKAARAMAN ASIN PAGTUBOD\n5. (a) Bago ka mabawtismuhan, ano nguna an dapat mong gibuhon? (b) Taano ta mahalaga an Kristiyanong mga pagtiripon?\n5 Bago ka mabawtismuhan, dapat na mamidbid mo nguna si Jehova asin si Jesus. Pinunan mo nang gibuhon ini kan mag-adal ka nin Bibliya. (Basahon an Juan 17:3.) Pero bako lang iyan. Sinasabi kan Bibliya na dapat “mapano [ka] nin tamang kaaraman” manungod sa kabutan ni Jehova. (Colosas 1:9) An mga pagtiripon kan mga Saksi ni Jehova makakatabang sa saimo na mas maparani ki Jehova. Sarong mahalagang dahilan iyan kun taano ta kaipuhan mong regular na mag-atender sa mga pagtiripon.—Hebreo 10:24, 25.\nBago ka mabawtismuhan, dapat na mag-adal ka nguna nin Bibliya\n6. Gurano kadakul an dapat na aram mo manungod sa Bibliya bago ka mabawtismuhan?\n6 Siyempre, dai man inaasahan ni Jehova na dapat aram mo na an gabos na nasa Bibliya bago ka mabawtismuhan. Dai Niya inasahan sa lalaking taga Etiopia na aram na kaini an gabos bago ini mabawtismuhan. (Gibo 8:30, 31) Saka an pag-adal ta manungod ki Jehova mayo talaga nin katapusan. (Parahulit 3:11) Pero tanganing mabawtismuhan, dapat na aram asin tinutubod mo dawa an panginot sana ngunang mga katukduan kan Bibliya.—Hebreo 5:12.\n7. Ano an naitabang saimo kan pag-adal mo nin Bibliya?\n7 Sinasabi kan Bibliya: “Kun mayo nin pagtubod imposibleng mapaugma an Diyos.” (Hebreo 11:6) Kaya kaipuhan na igwa ka nin pagtubod bago ka mabawtismuhan. Sinasabi kan Bibliya na may mga tawo sa suanoy na siyudad nin Corinto na nakadangog sa itinutukdo kan mga disipulo ni Jesus kaya “nagturubod asin nabawtismuhan” sinda. (Gibo 18:8) Kaagid kaiyan, an pag-adal mo nin Bibliya nakatabang saimo na magtubod sa mga panuga nin Diyos saka sa halaga kan atang o sakripisyo ni Jesus, na makakapagligtas sa sato sa kasalan asin kagadanan.—Josue 23:14; Gibo 4:12; 2 Timoteo 3:16, 17.\nSABIHON SA IBA AN MGA KATOTOOHAN SA BIBLIYA\n8. Ano an makakapahiro saimo na sabihon sa iba an mga nanunudan mo?\n8 Mantang nadadagdagan an nanunudan mo sa Bibliya asin nahihiling mo kun paano iyan nakakatabang sa buhay mo, mas mákusog an pagtubod mo. Mapapahiro ka na sabihon sa iba an mga nanunudan mo. (Jeremias 20:9; 2 Corinto 4:13) Pero sairisay an puwede mong sabihan kaiyan?\nAn pagtubod dapat na makapahiro sa saimo na sabihon sa iba an mga tinutubod mo\n9, 10. (a) Sairisay an puwede mong inot na sabihan kan saimong mga nanunudan? (b) Ano an dapat mong gibuhon kun gusto mo nang umiba sa kongregasyon sa paghuhulit?\n9 Tibaad gusto mong sabihon sa mga kapamilya mo, amigo, kataraid, o katrabaho an mga nanunudan mo. Marahay iyan, pero pirming gibuhon iyan sa mabuot asin magalang na paagi. Dai mahahaloy, puwede ka nang umiba sa kongregasyon sa paghuhulit. Pag sa hiling mo handa ka nang mag-iba, puwede mong kaulayon an Saksing nagtutukdo sa saimo kan Bibliya asin sabihon saiya na gusto mo nang maghulit kaiba kan kongregasyon. Kun sa hiling niya puwede ka na saka kun namumuhay ka na uyon sa mga pamantayan kan Bibliya, iibanan ka niya sa pakikipag-ulay sa duwang elder sa kongregasyon.\n10 Ano an pag-uulayan? Kakaulayon ka kan mga elder para aramon kun nasasabutan mo na an panginot na mga katukduan kan Bibliya saka kun nagtutubod ka diyan, kun isinasabuhay mo na an mga sinasabi kan Bibliya, asin kun gusto mo talagang magin Saksi ni Jehova. Tandaan na an mga elder an nangangataman sa gabos na miyembro kan kongregasyon, kaiba ka na, kaya dai ka matakot na makipag-ulay sa sainda. (Gibo 20:28; 1 Pedro 5:2, 3) Pagkatapos kan pag-uulay, sasabihon sa saimo kan mga elder kun puwede ka nang maghulit kaiba kan kongregasyon.\n11. Taano ta mahalagang marhay na gumibo ka nin mga pagbabago bago ka tugutan na umiba sa paghuhulit kan kongregasyon?\n11 Tibaad ipaliwanag sa saimo kan mga elder na may mga dapat ka pang baguhon bago ka tugutan na umiba sa paghuhulit kan kongregasyon. Taano ta mahalagang marhay na gibuhon mo an mga pagbabagong iyan? Huling pag nakikipag-ulay kita sa mga tawo manungod sa Diyos, dara ta an pangaran ni Jehova kaya dapat na an satong pamumuhay nakakatao nin kaumawan sa saiya.—1 Corinto 6:9, 10; Galacia 5:19-21.\nMAGSULSOL ASIN MAGBAKLI\n12. Taano ta kaipuhan na an gabos na tawo magsulsol?\n12 May saro ka pang dapat gibuhon bago ka mabawtismuhan. Sinabi ni apostol Pedro: “Kaya magsurulsol kamo asin magbakli tanganing mapara an saindong mga kasalan.” (Gibo 3:19) Ano an buot sabihon kan magsulsol? Nangangahulugan iyan na pinagbabasulan tang marhay an ano man na nagibo tang sala. Halimbawa, kun dati imoral an pamumuhay mo, dapat kang magsulsol. Saka dawa pa sa bilog mong buhay pinagmaigutan mong gibuhon an tama, kaipuhan mo pa man giraray magsulsol ta gabos kita nagkakasala asin kaipuhan na maghagad nin tawad sa Diyos.—Roma 3:23; 5:12.\n13. Ano an buot sabihon kan “magbakli”?\n13 Tama na daw an magbasol sana sa mga nagibo mo? Dai. Sinabi ni Pedro na kaipuhan mo man na “magbakli.” Buot sabihon, dapat mo nang ipundo an ano man na salang gibo asin gibuhon na an tama. Bilang halimbawa, primerong beses mo ngayang magduman sa sarong lugar. Pero uruatyan, narisa mo na sala na an direksiyon mo. Ano an gigibuhon mo? Siguradong maluway-luway ka, mapundo para baguhon an direksiyon mo, asin mapasiring sa tamang dalan. Kaagid kaiyan, mantang nag-aadal ka nin Bibliya, posibleng mahiling mo na may mga nakatudan ka o mga bagay sa buhay mo na kaipuhan mong baguhon. Magin andam na “magbakli”—buot sabihon, gumibo nin kinakaipuhan na mga pagbabago—asin gibuhon na an tama.\nIDUSAY AN SADIRI\nNangako ka na daw ki Jehova na paglilingkudan mo siya?\n14. Paano ginigibo an pagdusay sa Diyos?\n14 An sunod na mahalagang bagay na kaipuhan mong gibuhon bago magpabawtismo iyo an pagdusay kan saimong sadiri ki Jehova. An pagdusay kan sadiri ki Jehova ginigibo paagi sa pagpamibi saiya, na nangangako na siya sana an sasambahon mo asin na gigibuhon mong magin pinakamahalaga sa buhay mo an kabutan niya.—Deuteronomio 6:15.\n15, 16. Ano an mapahiro sa sarong tawo na idusay an saiyang sadiri sa Diyos?\n15 An pagpangako ki Jehova na siya sana an paglilingkudan mo kapareho kan pagpangako sa saimong namumutan na siya an gusto mong makaibanan sa bilog mong buhay. Arog iyan sa magkailusyon. Mantang mas namimidbid kan lalaki an babayi, lalo niya ining namumutan kaya gusto niya na ining pakasalan. Dawa ngani seryosong desisyon iyan, andam an lalaki sa mga responsabilidad huling namumutan niya an babayi.\n16 Mantang nagdadakul an aram mo manungod ki Jehova, lalo mo siyang mamumutan kaya gusto mo nang paglingkudan siya sa bilog mong makakaya. Mapahiro ini sa saimo na mamibi asin mangako ki Jehova na paglilingkudan mo siya. Sinasabi kan Bibliya na an siisay man na gustong magsunod ki Jesus dapat na “talikdan . . . an saiyang sadiri.” (Marcos 8:34) Ano an buot sabihon kaiyan? Nangangahulugan iyan na iinuton mo sa saimong buhay an pagsunod ki Jehova. An gusto ni Jehova an mas mahalaga kisa sa mga gusto mo asin sa mga plano mong gibuhon.—Basahon an 1 Pedro 4:2.\nDAI MATAKOT NA TIBAAD MASALA KA\n17. Taano ta may mga tawong habong magdusay ki Jehova?\n17 May mga tawong habong magdusay ki Jehova ta natatakot sinda na tibaad dai man sana ninda magibo an pangako nindang maglingkod sa saiya. Habo nindang mapamundo si Jehova, o tibaad iniisip ninda na kun bako sindang dusay sa saiya, dai sinda maninimbag ki Jehova ano man an gibuhon ninda.\n18. Ano an makakatabang saimo na madaog an takot mo na mapamundo si Jehova?\n18 An pagkamuot mo ki Jehova an matabang saimo na madaog an ano man na takot na mapamundo siya. Huling namumutan mo siya, gigibuhon mo an pinakamakakaya mo para magibo an ipinangako mo saiya. (Parahulit 5:4; Colosas 1:10) Dai mo iisipon na dipisilon gibuhon an gusto ni Jehova. Si apostol Juan nagsurat: “Ini an kahulugan kan pagkamuot sa Diyos, an utubon niyato an saiyang mga tugon; alagad ta an saiyang mga tugon bakong magabat.”—1 Juan 5:3.\n19. Taano ta dai ka dapat matakot na idusay an saimong sadiri ki Jehova?\n19 Dai mo kaipuhan na magin perpekto para maidusay an sadiri mo ki Jehova. Dai niya hahagadon sa sato na gibuhon an dai ta man kaya. (Salmo 103:14) Tatabangan ka niyang magibo an tama. (Isaias 41:10) Magtiwala ki Jehova sa bilog mong puso, asin ‘itatanos niya an saimong mga dalan.’—Talinhaga 3:5, 6, NW.\nPAGPAHAYAG SA PUBLIKO KAN SAIMONG PAGDUSAY\n20. Pagkatapos mong idusay an sadiri mo sa Diyos, ano na an sunod na dapat gibuhon?\n20 Handa ka na daw na idusay an sadiri mo ki Jehova? Pag nagdusay ka na ki Jehova, handa ka na sa sunod na dapat mong gibuhon—an pagpabawtismo.\n21, 22. Paano mo maipapahayag sa publiko an saimong pagtubod?\n21 Ipaaram mo sa koordineytor kan grupo nin kamagurangan kan saindong kongregasyon na idinusay mo na an saimong sadiri ki Jehova asin na gusto mo nang magpabawtismo. Dangan, mapili siya nin pirang elder para repasuhon saimo an panginot na mga katukduan kan Bibliya. Pag mahiling ninda na handa ka na, sasabihon ninda sa saimo na puwede ka nang mabawtismuhan sa maabot na asembleya o kumbensiyon kan mga Saksi ni Jehova. Sa asembleya, magkakaigwa nin pahayag na mapaliwanag sa kahulugan kan bawtismo. Dangan hahaputon kan ispiker an mga mapabawtismo nin duwang simpleng hapot. Paagi sa pagsimbag sa mga hapot na iyan, ipinapahayag mo sa publiko an saimong pagtubod.—Roma 10:10.\n22 Dangan babawtismuhan ka na. Ilulubog an bilog mong hawak sa tubig. Ipinapahiling sa publiko kan saimong pagpabawtismo na idinusay mo na an saimong sadiri ki Jehova asin saro ka nang Saksi ni Jehova.\nKUN ANO AN KAHULUGAN KAN SAIMONG BAWTISMO\n23. Ano an buot sabihon kan pagpabawtismo “sa ngaran kan Ama asin kan Aki asin kan banal na espiritu”?\n23 Sinabi ni Jesus na an saiyang mga disipulo babawtismuhan “sa ngaran kan Ama asin kan Aki asin kan banal na espiritu.” (Basahon an Mateo 28:19.) Ano an buot sabihon kaiyan? Nangangahulugan iyan na minimidbid mo an awtoridad ni Jehova asin an papel ni Jesus sa katuyuhan nin Diyos saka nasasabutan mo na ginagamit nin Diyos an saiyang banal na espiritu para gibuhon an saiyang kabutan.—Salmo 83:18; Mateo 28:18; Galacia 5:22, 23; 2 Pedro 1:21.\nPag nagpabawtismo ka, ipinapahiling mo na gusto mong gibuhon an kabutan nin Diyos\n24, 25. (a) Ano an kahulugan kan bawtismo? (b) Ano an pag-uulayan ta sa huring kapitulo?\n24 May importanteng marhay na kahulugan an bawtismo. Pag ilinubog ka sa tubig, nangangahulugan iyan na nagadan ka na, o nagpundo na, sa dati mong pamumuhay. Paghawas mo sa tubig, nangangahulugan iyan na pupunan mo na an panibagong buhay para gibuhon an kabutan nin Diyos. Ipinapahiling kaiyan na paglilingkudan mo na si Jehova. Tandaan na nagdusay ka bako sa sarong tawo, organisasyon, o gibuhon. Idinusay mo an saimong buhay ki Jehova.\n25 An saimong pagdusay makakatabang sa saimo na magin harani sa Diyos. (Salmo 25:14) Dai buot sabihon na miling bawtisado na an saro, ligtas na siya. Nagsurat si apostol Pablo: “Padagos kamong maghinguwa para sa saindong kaligtasan, na ipinapahiling an hararom na paggalang asin pagkatakot.” (Filipos 2:12) An bawtismo kapinunan pa sana. Pero ano an dapat mong gibuhon para pirmi kang magin harani ki Jehova? Sisimbagon an hapot na iyan sa huring kapitulo kan librong ini.\nKATOTOOHAN 1: DAPAT DAW AKONG MAGPABAWTISMO?\n“Hilinga! May tubig digdi; ano an nakakaulang sa sako para mabawtismuhan?”—Gibo 8:36\nTaano ta kaipuhan mong magpabawtismo asin paano iyan gigibuhon?\nIpinapahiling kan bawtismo na nagpundo ka na sa dati mong pamumuhay asin pinunan mo na an panibagong buhay para gibuhon an kabutan nin Diyos.\nKaipuhan mong magpabawtismo tanganing mapaglingkudan si Jehova.\nIpinapahiling sa iba kan saimong pagpabawtismo na gusto mong paglingkudan an Diyos.\nDapat na ilubog sa tubig an bilog mong hawak, arog kan pagbawtismo ki Jesus.\nKATOTOOHAN 2: DAI MAHAGAD SI JEHOVA NIN DAI MO KAYANG GIBUHON\n“Ini an kahulugan kan pagkamuot sa Diyos, an utubon niyato an saiyang mga tugon; alagad ta an saiyang mga tugon bakong magabat.”—1 Juan 5:3\nTaano ta dai ka dapat matakot na idusay an sadiri mo ki Jehova?\nDai mo kaipuhan na magin perpekto para idusay an sadiri mo ki Jehova. Tatabangan ka niya na magibo an tama.\nAn pagkamuot mo ki Jehova an makakatabang sa saimo na madaog an takot mong mapamundo siya.\nKATOTOOHAN 3: AN MGA DAPAT MONG GIBUHON PARA MABAWTISMUHAN\n“An gibuhon an saimong kabutan, O Diyos ko, iyo an dakula kong kaugmahan, asin nasa kalaog-laugi ko an saimong katugunan.”—Salmo 40:8, NW\nAno an dapat mong gibuhon para maidusay mo an saimong sadiri ki Jehova?\nPAG-ADALAN AN TATARAMON NIN DIYOS\nMidbidon pa si Jehova asin si Jesu-Cristo. Mantang nagdadakul an aram mo manungod sa sainda, lalo mo sindang mamumutan.\nPAKUSUGON AN SAIMONG PAGTUBOD\nLubos na magtiwala sa mga panuga nin Diyos asin sa halaga kan atang o sakripisyo ni Jesus para iligtas kita sa kasalan asin kagadanan.\nNangangahulugan ini na talagang pinagbabasulan mo an gabos na nagibo mong sala.\nNangangahulugan ini na ipupundo mo na an ano man na salang gibo asin gigibuhon mo na an tama.\nIDUSAY AN SAIMONG BUHAY\nAn pagdusay kan sadiri ki Jehova ginigibo paagi sa pagpamibi saiya, na nangangako na sasambahon mo siya asin na gigibuhon mong magin pinakamahalaga sa buhay mo an paggibo kan gusto niya.\nI-share I-share Dapat Ko Daw Idusay an Buhay Ko sa Diyos Asin Magpabawtismo?\nbhs kap. 18 p. 185-196


Home / Bicol News / News / Power / Election sa CASURECO 2 board, gigibohon ngonian na bulan\nElection sa CASURECO 2 board, gigibohon ngonian na bulan\nBicol Standard Wednesday, January 08, 2014 Bicol News, News, Power\nNAGA CITY – An mga miembros-consumedores kan Camarines Sur Electric Cooperative (CASURECO) 2, tinatawan na naman nin oportunidad na magpili nin mga bagong officiales kan cooperative.\nSegun sa informasyon, an junta directiba, nag talaan kan fecha 15 ngonian na bulan na Enero kan deadline sa pag file kan centificate of candidacy, para sa mga boot mag kandidato sa mga distrito kan Pili, Minalabac, Canaman, Milaor, Tinambac, Calabanga asin sa Naga South District.\nEnot kaini, itinalaan na kan cooperatiba an election, alagad, dae nadagos kan mayo ni saro sa mga nag aspirar na mga kandidato an maka pasar sa hinahagad na minimum na qualificasyon.\nAn election na nakatalaan sa fecha 25 ngonian na bulan, linalaoman na madidifisilan liwat na magkaigwa nin qualificadong mga kandidato.\nKabali sa mga hinahagad na qualification iyo an: dapat an kantidato graduado sa apat na taon na curso sa college; nag atendir nin dae mababa sa duwang beses na annual general membership meeting; asin dae nag palso sa pag bayad kan saiyang consumo sa kuryente, maski sarong aldaw, para maging sarong miembro na inaapod na “of good standing”.\nAn mga giya sa election kan mga officiales kan cooperative, base sa sarong ley na inaprobaran mismo kan Congress kan Pilipinas.\nLinalaoman na sa siring na difisil na calificacion, posible na mag paso na naman an ultimong aldaw na plaso para sa pag plantiar nin Certificate of Candidacy.\nMaroromduman na bako sanang sa Casureco 2 igwa nin siring na problema. An ibang mga cooperatiba sa Camarines Sur, anas man nagsapo kan siring na higot na reglamento.\nBunga kan siring na pangyayari, an mga miembros kan junta directiba kan mga cooperatiba sa kuryente, nag ookupar kan saindang mga posisyon, sa inaapod na “hold over capacicity” susug sa probisyon kan PD 269, na iyong pinag titindogan ninda bilang basehan legal.\nElection sa CASURECO 2 board, gigibohon ngonian na bulan Reviewed by Bicol Standard on Wednesday, January 08, 2014 Rating: 5


Makikinabang Ka sa Pagmakulog nin Diyos\nLinalang nin Diyos an satong hawak na may kahanga-hangang abilidad na magpaumay. Pag kita nagurot, nagasgasan, o natusok, “pupunan kan hawak an sarong komplikadong proseso na dinisenyo tanganing magpaumay nin lugad, dakula man iyan o sadit.” (Johns Hopkins Medicine) Tulos-tulos na minagibo nin paagi an hawak tanganing mapundo an pagdugo, humiwas an mga ugat, hirahayon an lugad, asin kumusog an tisyu.\nPAG-ISIPAN: Kun an satong Kaglalang dinisenyo an satong hawak na magpaumay nin pisikal na lugad, makakapagtiwala daw kita sa panuga niya na tatabangan niya kita na maumayan man pati an satong nalugadan na emosyon? ‘Siya an nagbubulong sa mga napapakaraot na puso,’ an isinurat kan salmista. ‘Binubugkos [niya] an saindang mga lugad.’ (Salmo 147:3) Kun na-trauma ka dahil sa sarong makulugon na pangyayari, paano ka makakasigurado na bubugkusan ni Jehova an saimong mga lugad—ngunyan asin sa maabot na panahon?\nKUN ANO AN ITINUTUKDO SA SATO KAN BIBLIYA DAPIT SA PAGKAMUOT NIN DIYOS\nNanunuga an Diyos: ‘Dai ka matakot, ta yaon ako saimo. Dai ka magluya ta ako an saimong Diyos na nagpapakusog sa saimo. Danay takang tatabangan.’ (Isaias 41:10) An sarong tawo na aram na nagmamakulog sa saiya si Jehova igwa nin katuninungan nin isip saka kusog para makayanan an mga kasakitan. Inapod ni apostol Pablo an panglaog na katuninungan na ini na “an katuninungan nin Diyos na nakakalabi sa gabos na pakasabot.” Sinabi pa niya: “Kaya kong atubangon an gabos na bagay paagi sa saiya na nagtatao sa sako nin kusog.”—Filipos 4:4-7, 9, 13.\nTinatabangan kita kan Kasuratan na pakusugon an satong pagtubod sa mga panuga ni Jehova para sa puturo kan katawuhan. Halimbawa, sinasabi sa sato kan Kapahayagan 21:4, 5 kun ano an gigibuhon niya asin kun taano ta makakapagtiwala kita na gigibuhon niya iyan:\n“Papahidon niya an gabos na luha” sa mga mata kan mga tawo. Hahalion ni Jehova an gabos niyatong pagsakit asin kahaditan, dawa an mga bagay na sa paghiling nin iba bakong gayong magabat.\nAn Makakamhan sa Gabos na Hadi kan gabos na linalang, na “nakatukaw sa trono” sa kamurawayan sa langit, gagamiton an saiyang kapangyarihan asin awtoridad tanganing dai kita magsakit saka itao an tabang na kaipuhan ta.\nNaggagarantiya si Jehova na an saiyang mga panuga “maimbod asin totoo.” Buot sabihon, itinataya niya an saiyang reputasyon bilang an tunay na Diyos sa pag-utob kan saiyang mga panuga.\n“‘Papahidon niya an gabos na luha sa saindang mga mata, asin an kagadanan mawawara na. Dai na man magkakaigwa nin pagmundo, o nin pagtangis, o nin kulog. An mga dating bagay nakalihis na.’ Asin an Saro na nakatukaw sa trono nagsabi: ‘Uya! Ginigibo kong bago an gabos na bagay.’ Sinabi man niya: ‘Isurat mo, huli ta an mga tataramon na ini maimbod asin totoo.’”—Kapahayagan 21:4, 5.\nIhinahayag kan pisikal na uniberso asin kan Bibliya an personalidad asin mga kuwalidad kan satong Ama sa langit. Sa bakong direktang paagi, an mga linalang nin Diyos nag-aagda sa sato na mamidbid siya bilang sarong dayupot na Amigo, mantang an Bibliya direkta kitang inaagda: “Rumani kamo sa Diyos, asin marani siya sa saindo.” (Santiago 4:8) Sabi kan Gibo 17:27: “Bako man siyang harayo sa lambang saro sa sato.”\nMantang mas namimidbid mo an Diyos, mas nagigin kumbinsido ka na ‘nagmamakulog siya sa saimo.’ (1 Pedro 5:7) Ano an praktikal na mga pakinabang kan siring na pagtitiwala ki Jehova?\nPag-isipan an nangyari ki Toru na taga Japan. Pinadakula siya kan saiyang ina na sarong Kristiyano, pero naimbuwelto siya sa madahas na grupo nin yakuza, an Japanese Mafia. Sabi niya, “Aram kong anggot sako an Diyos, saka pagmati ko padusa sako an pagkagadan kan mga tawo sa palibot ko, lalo na kan mga mahal ko sa buhay.” Aram ni Toru na dahil sa maraot na kapalibutan asin kaisipan, nagin “matagas an puso niya saka mayo siyang pakilabot.” Kun mapadapit sa saiyang ambisyon, sinabi niya, “Pag may magadan akong mas sikat sako, puwede na akong magadan. Paagi kaiyan, magigin bantog ako.”\nPero, kan mag-adal na nin Bibliya si Toru kaiba kan saiyang agom na si Hannah, dakulaon an ipinagbago kan buhay asin pananaw niya. “Nahiling ko mismo an mga pagbabago kan sakong agom,” sabi ni Hannah. Ngunyan, may kasiguraduhan nang sinabi ni Toru: “Igwang Diyos na talagang nagmamakulog sa lambang saro sa sato. Habo niya na magadan an siisay man, asin handa siyang patawadon an mga nagsusulsol kan saindang mga kasalan. Dinadangog niya an mga bagay na dai ta masabi sa iba asin dai maintindihan nin iba. Dai mahahaloy, hahalion na ni Jehova an gabos na mga problema, pagsakit, asin kapurisawan. Dawa ngunyan, tinatabangan niya kita sa paagi na dai ta nanggad linalauman. Nagmamakulog siya sa sato asin tinatabangan niya kita pag nangluluya kita.”—Salmo 136:23.\nArog kan ipinapahiling sa eksperyensiya ni Toru, an pakaaram na kaya nin Diyos asin na madali na niyang halion an gabos na trahedya patin papahidon niya an gabos na luha dai lang nagtatao sa sato nin siguradong paglaom sa maabot kundi nakakatabang man sa sato na magkaigwa nin mas marahay na buhay ngunyan. Iyo, dawa grabe an pagsakit sa kinaban, makikinabang ka sa mamumuton na pag-ataman nin Diyos.\nI-share I-share Kun Paano Ka Makikinabang sa Pagmakulog nin Diyos


Magdanay sa Kababan nin Proteksiyon ni Jehova | Pag-aadalan\nBASAHON SA Afrikaans Albanian Aleman Amharic Arabic Argentinean Sign Language Armenian Azerbaijani Azerbaijani (Cyrillic) Bicol Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Czech Danish Dutch Efik Español Estonian Ewe Finnish Ga Georgian Greenlandic Griego Guarani Haitian Creole Hapon Hebreo Hiligaynon Hungarian Icelandic Igbo Iloko Indonesian Ingles Italian Sign Language Italiano Japanese Sign Language Kazakh Kikuyu Kinyarwanda Kirghiz Koreano Kwangali Kwanyama Latvian Lingala Lithuanian Luo Malagasy Malay Maltese Mexican Sign Language Ndebele Ndonga Nepali Norwegian Nzema Oromo Pangasinan Polish Portuguese Pranses Quechua (Ayacucho) Quechua (Bolivia) Romanian Ruso Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uruund Uzbek Venda Vietnamese Wayuunaiki Wolaita Xhosa Yoruba Zande Zulu\n“Si Jehova . . . makikilaban sa mga nasyon na idto siring sa aldaw kan saiyang pakikilaban, sa aldaw nin labanan.”—ZAC. 14:3, NW.\nAno an kahulugan kan pagkabanga kan “bukid nin mga olibo”?\nSa ano nagrerepresentar an “dakulaon na kababan,” asin paano kita makakapagdanay diyan?\nAno an “buhay na tubig,” asin sairisay an makikinabang sa pag-inom kaiyan?\n1, 2. Anong totoong giyera an nagdadangadang, asin ano an dai kaipuhan na gibuhon kan mga lingkod nin Diyos sa giyerang ini?\nKAN Oktubre 30, 1938, minilyon na tawo sa Estados Unidos an nagdadangog sa sarong sikat na programa sa radyo na may ipinepresentar na mga drama. An drama kan bangging idto kinua sa nobelang The War of the Worlds, sarong inimbentong istorya na konektado sa siyensiya. Iinanunsiyo kan mga nag-aktong parabareta an paglanding nin sarong nananalakay na hukbo hali sa Mars na madara nin grabeng danyos sa planetang Daga. Dawa ngani ipinaisi na an programa sa radyo drama-drama sana, dakul na paradangog an naghuna na totoo an pagsalakay asin nagkatarakot. An iba naggibo pa ngani nin nagkapirang medyos tanganing protektaran an sadiri sa pinaghuhunang mga taga ibang planeta.\n2 Ngunyan igwa nin nagdadangadang na totoong giyera. Pero, an mga tawo dai nag-aandam sa pag-abot kaiyan. Nakahula an giyerang ini, bako sa inimbentong istorya, kundi sa ipinasabong na Tataramon nin Diyos, an Bibliya. Ini an giyera nin Armagedon—an giyera nin Diyos laban sa maraot na sistemang ini nin mga bagay. (Kap. 16:14-16) Sa giyerang ini, dai kaipuhan kan mga lingkod nin Diyos digdi sa daga na idepensa an saindang sadiri sa mga taga ibang planeta. Pero, makakamati sinda nin may pagkangirhat na paggalang huli sa makangangalas na mga pangyayari asin nakakapanggirabong pagpahiling kan kapangyarihan nin Diyos.\n3. Anong hula an pag-uulayan ta, asin taano ta interesado kita diyan?\n3 An hula sa Bibliya na nasa Zacarias kapitulo 14 igwa nin direktang sinasabi manungod sa giyera nin Armagedon. Dawa ngani isinurat mga 2,500 na taon na an nakaagi, an hulang ini mahalagang marhay sa sato ngunyan. (Roma 15:4) An kadaklan sa nakasurat diyan nanunungod sa mga situwasyon na may epekto sa banwaan nin Diyos puon kan an Mesiyanikong Kahadian naestablisar sa langit kan 1914 pati na sa nakakaugmang mga pangyayari na madalion nang umabot. Kaiba sa itinatampok kan hula iyo an pagkaigwa nin “dakulaon na kababan” asin an pagluwas kan “buhay na tubig.” (Zac. 14:4, 8, NW) May mahalagang marhay na papel an kababan na ini sa pagtao nin proteksiyon sa mga nagsasamba ki Jehova. Asin pag nasabutan ta kun ano an kahulugan sa sato kan buhay na tubig, bako sanang marerealisar ta na kaipuhan tang uminom kaiyan kundi gugustuhon ta man na uminom kaiyan. Kun siring, makikinabang kita sa pagtao nin maingat na atensiyon sa hulang ini.—2 Ped. 1:19, 20.\nNAGPUON NA AN ‘ALDAW NA KI JEHOVA’\n4. (a) Kasuarin nagpuon an ‘aldaw na ki Jehova’? (b) Pirang dekada bago an 1914, ano an ipinapahayag kan mga nagsasamba ki Jehova, asin ano an ginibo kan mga lider sa kinaban?\n4 An ika-14 kapitulo kan Zacarias nagpuon paagi sa pagsambit sa ‘aldaw na ki Jehova.’ (Basahon an Zacarias 14:1, 2.) * Ano an aldaw na ini? Ini an ‘aldaw nin Kagurangnan,’ na nagpuon kan ‘an kahadian kan kinaban’ nagin ‘kahadian kan satong Kagurangnan asin kan saiyang Cristo.’ (Kap. 1:10; 11:15) Nagpuon iyan kan 1914 kan mamundag an Mesiyanikong Kahadian sa langit. Pirang dekada bago an 1914, an mga nagsasamba ki Jehova nagpahayag sa mga nasyon na an katapusan kan itinalaan na ‘mga panahon kan mga Hentil’ maabot sa taon na iyan asin an kinaban maagi na nin daing kaagid na panahon na pano nin problema. (Luc. 21:24) Ano an ginibo kan mga nasyon? Imbes na maghimate sa napapanahon na patanid, tinuya asin pinersegir kan mga lider nin pulitika asin relihiyon an mga linahidan na idto na maiigot na ebanghelisador. Sa paggibo kaiyan, tinuya kan mga lider na ini sa kinaban an mismong Diyos na Makakamhan sa Gabos, huling an linahidan na mga embahador kan Kahadian mga representante kan ‘langitnon na Jerusalem’—an Mesiyanikong Kahadian—na kinabibilangan ninda.—Heb. 12:22, 28.\n5, 6. (a) Arog kan ihinula, ano an ginibo kan mga nasyon laban sa “siyudad” asin sa mga ‘siyudadano’ kaiyan? (b) Sairisay an “mga natatada sa banwaan”?\n5 Ihinula ni Zacarias an gigibuhon kan mga nasyon: “Talagang bibihagon an siyudad [nin Jerusalem].” “An siyudad” nagsisimbolisar sa Mesiyanikong Kahadian nin Diyos. Irinerepresentar iyan digdi sa daga kan mga ‘siyudadano’ kaiyan, an natatada sa linahidan na mga Kristiyano. (Fil. 3:20) Durante kan Giyera Mundial I, an mga tugang na may dakulang responsabilidad sa laog kan daganon na kabtang kan organisasyon ni Jehova ‘binihag,’ o inaresto, asin prineso sa Atlanta, Georgia, E.U.A. Garo man sana ‘sinalakat an mga harong’ huli sa inhustisya asin kadahasan na ginibo sa sainda asin sa iba pang inosenteng mga maimbod. An arog-kayamanan na impluwensiya kan mga natatada sinamsam kan mga kaiwal paagi sa pagbawal sa mga babasahon ninda asin pagbugtak nin restriksiyon sa saindang mga gibuhon bilang mga parabalangibog kan Kahadian.\n6 Dawa ngani an banwaan nin Diyos daog sa bilang, pinapakaraot, kinokontra, asin pinepersegir kan mga kaiwal, dai kayang paraon an tunay na pagsamba. Igwa nin “mga natatada sa banwaan,” an linahidan na mga natatada na marigon na nagsayumang ‘isuway sa siyudad.’\n7. Anong halimbawa an itinatao kan linahidan na mga Saksi ni Jehova para sa gabos na tunay na parasamba ngunyan?\n7 Lubos na daw na nautob an hulang ini kan matapos an Giyera Mundial I? Dai. Dakul pang pagsalakay an gigibuhon kan mga nasyon sa natatadang mga linahidan asin sa maimbod nindang kairiba na may daganon na paglaom. (Kap. 12:17) An sarong patotoo kaini iyo an Giyera Mundial II. An pagdanay sa integridad kan maimbod na linahidan na mga Saksi nakakaparigon sa mga lingkod nin Diyos ngunyan na tagalan an ano man na pagbalo na umabot sa sainda, kaiba na an pagkontra kan dai nagtutubod na mga paryente, katrabaho, o kaeskuwela na nanunuya sa sainda huli sa saindang pagtubod. (1 Ped. 1:6, 7) Sain man sinda nakaistar, an tunay na mga parasamba mas determinado kisa kasuarin man na ‘magdanay sa saro sanang espiritu,’ na ‘dai napapatakot kan mga kaiwal.’ (Fil. 1:27, 28) Pero, sain makakanumpong nin ligtas na lugar an banwaan ni Jehova sa kinaban na nauungis sa sainda?—Juan 15:17-19.\nSI JEHOVA NAGGIBO NIN “DAKULAON NA KABABAN”\n8. (a) Sa Bibliya, sa ano puwedeng magsimbolisar an kabukidan? (b) Sa ano nagrerepresentar an “bukid nin mga olibo”?\n8 Huling an Jerusalem—“an siyudad”—nagsisimbolisar sa langitnon na Jerusalem, an ‘bukid nin mga olibo na nasa atubangan kan Jerusalem’ dapat man na sabuton sa simbolikong paagi. Sa ano nagrerepresentar an bukid na iyan? Paano iyan “mababanga sa tahaw kaiyan” asin magigin duwang bukid? Taano ta inapod iyan ni Jehova na “sakong kabukidan”? (Zac. 14:3-5, NW) Sa Bibliya, an kabukidan puwedeng magrepresentar sa mga kahadian, o gobyerno. An mga bendisyon asin proteksiyon ikinokonektar man sa bukid nin Diyos. (Sal. 72:3; Isa. 25:6, 7) Kun siring, an bukid nin mga olibo na tinitindugan nin Diyos sa sirangan kan daganon na Jerusalem nagrerepresentar sa unibersal na soberaniya ni Jehova, an saiyang kahuruhalangkawing pamamahala.\n9. Ano an kahulugan kan pagkabanga kan “bukid nin mga olibo”?\n9 Ano an ipinaparisa kan pagkabanga kan bukid nin mga olibo? An pagkabanga kan bukid, na nasa sirangan nin Jerusalem, nangangahulugan na nag-establisar si Jehova nin saro pang pamamahala na sakop kan pamamahala niya. An sekondaryong pamamahalang ini iyo an Mesiyanikong Kahadian na si Jesu-Cristo an hadi. Kaya inapod ni Jehova na “sakong kabukidan” an duwang bukid na resulta kan pagkabanga kan “bukid nin mga olibo.” (Zac. 14:4, NW) Pareho iyan saiya.\n10. Sa ano nagrerepresentar an “dakulaon na kababan” sa pag-ultanan kan duwang bukid?\n10 Kan mabanga an simbolikong bukid—kabanga sa amihanan asin kabanga sa timog—an mga bitis ni Jehova nagdanay na nakatungtong sa duwang bukid. Nagkaigwa nin “dakulaon na kababan” sa pamitisan ni Jehova. An simbolikong kababan na ini nagrerepresentar sa proteksiyon nin Diyos, na diyan ligtas an mga lingkod ni Jehova sa irarom kan saiyang unibersal na soberaniya asin kan Mesiyanikong Kahadian kan saiyang Aki. Sisiguraduhon ni Jehova na nungkang mapapara an dalisay na pagsamba. Kasuarin nabanga an bukid nin mga olibo? Nangyari iyan kan an Mesiyanikong Kahadian naestablisar kan natapos an Mga Panahon kan mga Hentil kan 1914. Kasuarin nagpuon an pagdulag kan tunay na mga parasamba pasiring sa simbolikong kababan?\nNAGPUON NA AN PAGDULAG PASIRING SA KABABAN!\n11, 12. (a) Kasuarin nagpuon an pagdulag pasiring sa simbolikong kababan? (b) Ano an nagpapatunay na ginagamit ni Jehova an kapangyarihan niya para sa saiyang banwaan?\n11 Si Jesus nagpatanid sa mga parasunod niya: ‘Ikakaungis kamo kan gabos na nasyon dahil sa ngaran ko.’ (Mat. 24:9) Iyan nangurugnang gruminabe durante kan huring mga aldaw kan sistemang ini nin mga bagay, puon kan 1914. Sa ibong kan madahas na pag-atake kan mga kaiwal sa natatadang mga linahidan durante kan Giyera Mundial I, an mga kabilang sa maimbod na grupong ini dai nagadan. Kan 1919 pinatalingkas sinda sa kamot kan Dakulang Babilonya—an pambilog na kinaban na imperyo nin palsong relihiyon. (Kap. 11:11, 12) * Kaidto nagpuon an pagdulag pasiring sa kababan kan kabukidan ni Jehova.\n12 Puon kan 1919 an kababan nin proteksiyon nin Diyos padagos na nagpoprotektar sa tunay na mga parasamba sa bilog na daga. Sa nag-aging mga dekada, sa dakul na parte kan kinaban, nagkaigwa nin mga pagbabawal asin restriksiyon sa paghuhulit saka sa mga publikasyon kan Mga Saksi ni Jehova. Nangyayari pa man giraray ini sa nagkapirang kadagaan. Pero dawa ano pa an gibuhon kan mga nasyon, nungka nindang mapapara an tunay na pagsamba! Gagamiton ni Jehova an kapangyarihan niya para sa saiyang banwaan.—Deut. 11:2.\n13. Paano kita makakapagdanay sa nagpoprotektar na kababan ni Jehova, asin taano ta urog na mahalagang gibuhon iyan ngunyan kisa kasuarin man?\n13 Kun magdadanay kita ki Jehova asin maninindugan sa katotoohan, gigibuhon ninda kan saiyang Aki na si Jesu-Cristo an saindang kabtang, asin dai tutugutan nin Diyos an siisay man o ano man na ‘agawon kita sa Saiyang kamot.’ (Juan 10:28, 29) Andam si Jehova na itao an ano man na kinakaipuhan na tabang tanganing makuyog ta siya bilang an Soberano kan Uniberso asin magdanay na maimbod na mga sakop kan Mesiyanikong Kahadian. Kaipuhan nanggad kitang magdanay sa kababan nin proteksiyon, huling magkakaigwa iyan nin urog na kahulogan sa tunay na mga parasamba durante kan dakulang kahurasaan na marikas na nagdadangadang.\nNAG-ABOT AN ‘ALDAW KAN PAKIKILABAN’\n14, 15. Sa ‘aldaw kan pakikilaban nin Diyos’ sa mga kaiwal niya, ano an magigin kamugtakan kan mga nasa luwas kan kababan?\n14 Mantang mas nagrarani an katapusan kan sistemang ini nin mga bagay, papagrabehon ni Satanas an pagsalakay niya sa mga lingkod ni Jehova. Sa panahon na iyan, maabot an ‘aldaw kan pakikilaban nin Diyos’ sa mga kaiwal niya. Sisiguraduhon ni Jehova na iyo na iyan an ultimong pagsalakay ni Satanas. Sa aldaw na iyan, ipapamidbid kan Soberano kan uniberso an saiyang sadiri bilang Parapakilaban na mas mamuraway pa kisa kan arin man na nakaaging “aldaw nin labanan.”—Zac. 14:3, NW.\n15 Sa aldaw kan pakikilaban nin Diyos, ano an magigin kamugtakan kan mga nasa luwas kan “dakulaon na kababan” nin proteksiyon? ‘Dai sinda magkakaigwa nin malinaw na liwanag’ nin pag-uyon nin Diyos. An ‘mga kabayo, mulo, kamelyo, asno, asin gabos na hayop’—mga simbolo kan kagamitan na panggiyera kan mga nasyon—maaapektaran. Dai na iyan mapapakinabangan. Gagamiton man ni Jehova an mga peste asin “damat.” Literal man o bako, papapunduhon kan damat an nakakatakot na mga huma. Sa aldaw na iyan, ‘an saindang mga mata asin dila mararaot,’ na nangangahulugan na an pag-atake kan mga kaiwal magigin siring sana sa pagwasiwas nin buta asin dai na sinda makakataram nin may pagtumang. (Zac. 14:6, 7, 12, 15) Mayo nin lugar sa kinaban an magigin ligtas sa kalaglagan. Magigin dakulaon an mga hukbo sa lado ni Satanas sa ralaban na iyan. (Kap. 19:19-21) An ‘gagaradanon ni Jehova sa aldaw na iyan hali sa sarong puro kan daga sagkod sa sarong puro.’—Jer. 25:32, 33.\n16. Huli sa nagdadangadang na aldaw kan pakikilaban nin Diyos, anong mga hapot an dapat tang hurop-hurupon, asin ano an kaipuhan tang gibuhon?\n16 An giyera pirming nagdadara nin kasakitan, dawa sa mga nanggagana. Puwedeng magkulang sa kakanon, mawara an mga pagsadiri, magtios an pamumuhay, asin mainaan an katalingkasan nin saro. Kun mangyari iyan sa sato, ano an gigibuhon ta? Matataranta daw kita? Tatalikdan ta daw an satong pagtubod huli sa panggigipit? Mawawaran daw kita nin paglaom asin pangluluyahan nin buot? Durante kan dakulang kahurasaan, mahalagang marhay nanggad na pagdanayon ta an satong pagtubod sa kapangyarihan ni Jehova na magligtas asin magdanay sa kababan nin proteksiyon ni Jehova!—Basahon an Habacuc 3:17, 18.\n‘MALUWAS AN BUHAY NA TUBIG’\n17, 18. (a) Ano an “buhay na tubig”? (b) Sa ano nagrerepresentar an ‘dagat sa subangan’ asin an ‘dagat sa sulnupan’? (c) Mantang tinatanaw mo an maabot na panahon, ano an determinado mong gibuhon?\n17 Pagkatapos kan Armagedon, an “buhay na tubig” padagos na mabulos hali sa trono kan Mesiyanikong Kahadian. An “buhay na tubig” iyo an mga probisyon ni Jehova para sa buhay. An ‘dagat sa subangan,’ o sirangan, nanunungod sa Gadan na Dagat, asin an ‘dagat sa sulnupan’ nanunungod sa Dagat Mediteraneo. Pareho iyan ginagamit sa pagpanungod sa mga tawo. An Gadan na Dagat angay na magrepresentar sa mga yaon sa pangkagabsan na lulubngan kan bilog na katawuhan. Huling kadakul nin buhay na linalang sa Dagat Mediteraneo, angay iyan na magladawan sa “dakulang kadaklan” na makakaligtas sa Armagedon. (Basahon an Zacarias 14:8, 9; Kap. 7:9-15) Kaya, makikinabang an duwang grupo paagi sa pagkabutas sa sumpa kan Adanikong kagadanan mantang padagos sindang nag-iinom kan simbolikong tubig na buhay sa “salog kan tubig nin buhay.”—Kap. 22:1, 2.\nMagin determinado na magdanay sa kababan nin proteksiyon ni Jehova\n18 Paagi sa proteksiyon ni Jehova, makakaligtas kita sa katapusan kan maraot na sistemang ini nin mga bagay asin makakalaog sa matanos na bagong kinaban nin Diyos. Dawa ngani ikinakaungis kita kan gabos na nasyon, magin determinado na magdanay na maimbod na mga sakop kan Kahadian nin Diyos, mas determinado kisa kasuarin man na magdanay sa kababan nin proteksiyon ni Jehova.\n^ par. 4 Zacarias 14:1, 2 (NW): “Uya! May nagdadangadang na aldaw, na ki Jehova, asin an mga samsam sa saimo siguradong pagbabaranga-bangaon sa tahaw mo. Asin siguradong titiripunon ko an gabos na nasyon laban sa Jerusalem para sa giyera; asin talagang bibihagon an siyudad asin sasalakaton an mga harong, asin lulupigan an mga babayi. Asin an kabanga kan siyudad mapasiring sa pagkadistiyero; pero kun dapit sa mga natatada sa banwaan, dai sinda isusuway sa siyudad.”\n^ par. 11 Hilingon an Kapahayagan—Harani Na an Mamuraway na Kulminasyon Kaiyan! pahina 168-170.


Bombo Radyo Philippines - Provincia kan Masbate, nagtenir na "zero casualty" sa ibong kan makusog na pagbayo kan Bagyong Ruby\nMga biyahe ng barko sa ZamBaSulTa, kanselado dahil sa sama ng panahon - Tuesday, 17 January 2017 22:56\tHistorian sa Martial Law: Dapat matuto tayo sa ating nakaraan - Tuesday, 17 January 2017 22:48\tJourney handang-handa na sa kanilang world tour - Tuesday, 17 January 2017 22:47\tJasmine Curtis nag-aral ng paggawa ng pelikula - Tuesday, 17 January 2017 22:35\tKlase sa pribado at pampublikong paaralan ng Dipolog, kanselado na - Tuesday, 17 January 2017 22:28\tYou are here: HomeAM StationsLegazpiLegazpi NewsProvincia kan Masbate, nagtenir na "zero casualty" sa ibong kan makusog na pagbayo kan Bagyong Ruby\nProvincia kan Masbate, nagtenir na "zero casualty" sa ibong kan makusog na pagbayo kan Bagyong Ruby\nMonday, 08 December 2014 20:06\tPrint\nLEGAZPI CITY -- Nagtenir na zero casualty an provincia kan Masbate.\nSa intrivista kan Bombo Radyo legazpi kay Mirien Esber, an Provincial Information Officer kan nasambit na provincia , sinabi kaini na sa ngunyan an namamatian pa man an mga pag-uran asin duros dara kan Bagyong Ruby.\nSegun kay Esber sa ibong kan makusog na pagbayo kan duros asin pag uran kasuudma an mayong nairehistrong nagadan sa panrarapado kan raot nin panahon.\nDugang pa kaini, may mga nakulugan alagad mga minor injuries sana an nakua kan nagkapirang biktima kan bagyo.\nSa ngunyan padagos pa man an saindang piggigibong monitoring sa Burias Island huli ta base soboot sa impormasyon, makusog pa man an an duros asin pag uran na namamatian sa nasambit na lugar.\nMientras tanto, mag-coconvened man ngunyan an Sangguniang Panlalawigan ngani pormal na maipasar an resolusyon na nagdedeklarar sa probinsya kan state of calamity.\nKatakod kaini, dae pa nagpapaluwas nin order an gobernador kan provincia nin decampment kan evacuees alagad inako kaini na may padikit dikit ng nagdedesisyon na umuli na sa saindang mga harong.\nSegun man kay Esber, sundo ngunyan an kanselado pa man an laog sa gabos na level sa provincia.\tRead 123 times\tTweet\n« Epekto ni Ruby, mati na sa nagkapirang porsyon kan Bicol region\t4 na parasisira na napabareta na nawawara , nakauli na »


Ang Abbotabad pagbangui\nAn Abbottabad (/ˈæbətəˌbæd/; Urdu: ایبٹ آباد Ābṭābād; sinasayod [ˈaːbʈaːbaːd̪]) sarong siyudad namomogtak sa rona nin Hazara kan probinsya nin Khyber Pakhtunkhwa, sa Pakistan. An pangaran kaini ginuno sa pangaran ni James Abbott, sarong administrador na Briton sa lugar na ini. . An siyudad mismo namogtak sa Orash Valley, 115 kilometro (71 mi) an rayo sa bandang norte-subangan kan kabeserang Islamabad asin 150 kilometro (93 mi) an rayo bandang subangan kan Peshwar sa altitud na 1,250 metro (4,134 piye) asin ini an kabesera kan Distrito Abbottabad. An siyudad bistong gayo sa marayrahay na panahon niya, mga institutsyon sa edukasyon na halangkaw an kalidad asin mga kampo nin militar. \nKan Mayo 2, 2011 an Abbottabad nailawan na gayo sa bilog na kinaban kan si Presidente Barack Obama kan Estados Unidos pigbalangibog na si Osama bin Laden nataraka' asin nagadan kan pwersa militar kan Amerika igdi sa siyudad na ini kun asin si bin Laden nagpapa'ili.\nAn banwaan nin Abbottabad, kan ini nasa pamomoon kan Raj na Briton, iyo an nagsirbeng kwartel kan Distrito Hazara sa panahon na sakop pa kan Britanya an Indya. Ipigngaran ki Komandante James Abbott, ta siya an nagpundar kan banwaan asin kan distrito kan Enero 1853 pakatapos na mapasakop an Punjab. Siya nagtener bilang enot na Deputy Commissioner kan distrito Hazara poon 1849 abot Abril 1853. Si Abbott natotomoyan bilang iyo an nagsurat nin sarong rawitdawit tituladong "Abbottabad" bago siya nagbalik sa Britanya kun saen ipighayag niya an saiyang pagkamoot sa banwaan na ini asin mapongaw na babayaan na niya. Kan amay nin ika-20ng siglo, an Abbottabad nagin sarong kampo militar asin sanatorium asin nagsirberng kwartel kan brigada kan Ika-2ng Dibisyon kan Northern Army Corps. An garison pinagbilog nin apat na batalyon nin mga tinubong infanteria (mga Gurkha) asin apat na grupo nin pwersa armadang tagaduman mansana.\nKinua sa "https://bcl.wikipedia.org/w/index.php?title=Abbottabad&oldid=181231"\nHuring binago an pahinang ini kaitong 3 Abril 2019, alas 11:02.


2 NEPHI TSAPTER 20\nAn destroso kan Assyria iyo an sarong tipo nin pagkadestroso nin mararaot sa ikaduwang pagbabalik --- Kadikit sanang katawohan an matatada pagkatapos na an Kagurangnan magbalik giraray --- An katadaan nin Jacob iyo an magbabalik sa aldaw na iyan --- Ikumpara sa Isaias 10.\nHerak man sainda na nadekrito nin mayong kanultolan na mga dekrito, asin nagsurat nin mga kasuwailan na saindang pinaghuhulit;\n2 Irarayo an nangangaipo gikan sa paghuhukom, asin irarayo an tama gikan sa mga pobre nin sakuyang mga katawohan, na an mga balo iyo an saindang biktima, asin na sinda puwedeng manghabon sa mga mayong ama!\n3 Asin ano an saimong gigibohon sa aldaw nin pagbisita, asin sa kaalipungawan na magdadangadang gikan sa harayo? Sa kiisay daw ika maghahagad nin tabang? Asin saen mo iwawalat an saimong kamurawayan?\n4 Kun mayo ako sinda magduduko kairiba kan mga prisonero, asin sinda magkakaturumba na kairiba kan mga ginaradan. Para sa gabos na ini an saiyang kaanggutan dae nanggad magrarayo, pero an saiyang kamot nakaunat man giraray.\n5 O Aseryano, an pamakol kan sakuyang kaanggutan dae nanggad magrarayo, pero an saiyang kamot nakaunat man giraray.\n6 Ako an magpapadara saiya laban sa sarong nagsasagin-sagin na nasyon, asin laban sa katawohan nin sakuyang kapungutan itatao ko an pagpapamahala sa pagkua kan sinamsaman, asin an pagkua kan biktima, asin pagtuturongtungan sinda arog kan lapok kan mga agihan.\n7 Pero bako iyan an boot niyang sabihon, ni bakong iyo an pinag-iisip kan saiyang puso; pero an yaon sa saiyang puso iyo an pagkakabaranga asin ang pagkakawararak kan bakong kadikit na mga nasyon.\n8 Ta saiyang sinabi: Bako daw an sakuyang mga prinsipe gabos magin mga hade?\n9 Bako daw na an Calno arog kan Carchemish? Bako daw daw na an Hamath arog kan Arpad? Bako daw na an Samaria arog kan Damascus?\n10 Arog kan sakuyang kamot na iyo an nagpundar kan mga kahadean nin mga idolo, asin kan saiyang inukit na mga imahen nagin grabeng gayo sainda na yaon sa Jerusalem asin sa Samaria;\n11 Bako daw na arog kan ginibo ko duman sa Samaria asin sa saiyang mga idolo, gibohon ko man sa Jerusalem asin sa saiyang mga idolo?\n12 Kun saen man ini mangyayaring minaagi na kun noarin an Kagurangnan maggigibo an mahihimo niyang bilog na trabaho sa ibabaw kan Bukid Sion asin sa Jerusalem, ako magpapadusa sa bunga kan matabang puso kan hade nin Assyria, asin an kamurawayan kan saiyang mga halangkaw na panhilingon.\n13 Ta siya nagsabi: Sa kusog kan sakuyang kamot asin kan sakuyang kadunungan naggibo ko an mga bagay na ini; ta akjo matiyaga’ asin hiniro ko an mga sagkuran nin mga katawohan, asin hinabon ko an saindang mga kayamanan, asin sakong tinurumba an mga nag-eerok arog kan sarong maisog na tawo;\n14 Asin an sakong kamot nakanagbo bilang sarong erokan an mga kayamanan kan katawohan; asin arog kan saro na nagtitipon nin mga itlog na nagkawaralat na sakuyang pinagtiripon sa kabilugan nin kinaban; asin mayong saro na naghiro kan pakpak, o nagbukas kan nguso, o nagsirip.\n15 An patok daw makakapaghambog sa sadire niya laban sa saiya na naggagamit kaini? An lagade daw makakapagpadakula kan sadire niya laban sa saiya na nagkakapot kaini? Arog kan pamakol na nagpapakusog kan sadire laban sainda na naggagamit kaini, o arog kan sugkod na nagbibitbit kan sadire na garo baga bako ining kahoy!\n16 Kun kaya an Kagurangnan, an Kagurangnan nin mga Hukbo, magpapadara gikan sa saiyang pag-iriba na matataba, nin kaniwangan; asin sa lindong kan saiyang kamurawayan saiyang sisilyaban an sarong kasulo na arog kan laad nin sarong kalayo.\n17 Asin an liwanag nin Israel iyo an magigin sarong kalayo, asin an saiyang Solong Banal iyo an laad, asin iyo an magsusulo asin iyo an magkakakan kan saiyang mga tunok asin kan saiyang mga binit sa laog kan saiyang aldaw;\n18 Asin iyo an mag-uubos kan kamurawayan kan saiyang kakahuyan, asin kan saiyang mabinungang tanuman, pareho sa kalag asin hawak; asin sinda magigin arog kan sarong paradara nin bandera na pinanluluyahan.\n19 Asin an katadaan kan mga kahoy kan saiyang kakahuyan magigin kadikit, na sarong ake an puwedeng magsurat sainda.\n20 Asin ini mangyayaring maglipas na sa aldaw na iyan, an katadaan nin Israel, asin sinda na nakaligtas sa harong ni Jacob, dae na man giraray mag-eerok sa saiya na nagpadusa sainda, pero mag-eerok sa Kagurangnan, an Solong Banal nin Israel, sa katotoohan.\n21 An katadaan magbabalik, iyo, sinda na katadaan ni Jacob, sa makapangyarihan na Diyos.\n22 Ta maski na ngani na an saiyang katawohan na Israel magin arog kan baybay nin dagat, pero an sarong katadaan sainda magbabalik; an pinagtakda na pagka-ubos mangingibabaw sa pagkamatanos.\n23 Ta an Kagurangnang Diyos nin mga Hukbo maggigibo talaga nin sarong kaubusan, na determinado sa bilog na kadagaan.\n24 Kun kaya, igot na nagsabi an Kagurangnang Diyos nin mga Hukbo: O sakong katawohan na nag-eerok sa Sion, dae kamo matakot sa mga Aseryano; sinda magpapasakit saindo nin sarong pamakol, asin magbibingat kan saiyang sugkod laban saindo, arog sa manera kan Ehipto.\n25 Pero sa sarong halipot na panahon sana, asin an pagdadaog-daog magpupundo sana, asin an sakuyang kaanggutan sa saindang pagkapahamak.\n26 Asin an Kagurangnan kan mga Hukbo mag-aandam nin sarong pamakol para saiya na uyon sa pagkagaradan nin Midian sa lugar nin gapo nin Oreb; asin arog kan saiyang pamakol na yaon sa ibabaw kan dagat siya magpapa-itaas kaini sa manerang arog kan Ehipto.\n27 Asin ini mangyayaring maglipas na sa aldaw na iyan an saiyang kagabatan hahaleon gikan sa ibabaw kan saiyang abaga, asin an saiyang sakal gikan sa saiyang liog, asin an sakal rurunoton nin huli kan paglalana.\n28 Siya nag-abot sa Aiath, siya nag-agi sa may Migron; sa Michmach saiyang pinamugtak ang saiyang mga dara-dara.\n29 Sinda nagbalyo na sa agihan; sinda nagkua kan saindang estaran sa Geba; si Ramath natakot; si Gibeah kan Saul nagdulag.\n30 Ipaglangkaw mo an boses, O akeng babae ni Gallim; hinngohaon mong madadangog sa Laish, O pobreng si Anathoth.\n31 Si Madmenah hinale; an mga nag-eerok sa Gebim nagkatiripon sinda sa pagdulag.\n32 Pero habang siya nagpawalat sa Nob kan aldaw na iyan; siya makiki-abrasa kan saiyang kamot laban sa bukid kan mga akeng babae ni Sion, an buro-bukid kan Jerusalem.\n33 Hilnga, an Kagurangnan, an Kagurangnan nin mga Hukbo magpuputol kan mga pangenot na sanga na may kangirhatan; asin an mga haralangkawon an tindog magkakaparalod paibaba; asin an mga nanlalabaw papakumbabaon.\n34 Asin saiyang pupurutulon kan patok an mga marambong na mga kahoy sa mga kakahuyan, asin an Lebanon mapupukan sa paagi nin sarong makusogon na pagbagsak.\n# posted by Unknown @ 12/23/2004 01:37:00 PM


An tiesa (Pouteria campechiana) sarong tinanom na nagkakahoy na an dahon dai natata', tubong habagatan Mehiko asin sa Sentral Amerika. Ini tinatanom man sa ibang nasyon arog kan Brasil, Taiwan, Byetnam, Indonesya, asin Filipinas ta pigkuan kan mga bunga kaini.\nBunga nin tiesa\nbinaak na tiesang bunga\nAn tiesa natalubo abot 10 metro (33 pye) an langkaw asin may bungang nagkokolor na giyaw-narangha na nalaba abot 7 sentimetro (2.8 pul.) asin ini mapulot-pulot sa kagat, mahamis asin garo agid sa linabo'nan na kamote o kapulahan kan sugok.\nAn bunga ginagamit pangnamit sa sorbetes, kinakakan man na dai naaging luto basta hinog, ginigibong santan, marmalade, sinalodsod, asin bilang arina. An prutas rinurunot asin sinasalak sa gatas asin ibang sangkap paghaman nin shake. An kahoy kaini nagagamit man sa konstruksyon bilang latay, tongtongan o bilang barsa.\nPwede man gamiton an tiesa bilang pangkolor sa kakanon.  asin pig'aadalan man na posibleng bulong sa kanser.\nIgdi sa filipinas, inaapod pa man ining tiessa, o chesa. An katagang ini haleng Espanyol alagad sinubli mansana sa tataramon na Nahuatl, lenggwaheng Aztec. Sa Sri Lanka bisto ini sa apod na Laulu, Lavulu o Lawalu. Sa Tailandya, inaapod ini na Lamut Khamen (ละมุดเขมร="Khmer Sapodilla") o Tho Khamen (ท้อเขมร="Khmer Peach"), asin sa Kambodya, an pangaran kaini See Da, Mon Khai (ม่อนไข่) —Khai "sugok", o Tiesa (ทิสซา). Sa Tseko, apod kaini Sapota žlutá, sa Aleman, Gelbe sapote, asin sa Hapon, Kanisuteru. \n↑ https://hort.purdue.edu/newcrop/morton/canistel.html Kinua 15-11-16\n↑ http://www.stuartxchange.org/Tiesa.html Kinua 15-11-16\n↑ http://www.stuartxchange.org/Tiesa.html Kin ua 15-11-16\nhilaw na tiesang prutas\nmga tindang tiesa sa saod\nPinaghugot gikan sa "https://bcl.wikipedia.org/w/index.php?title=Tiesa&oldid=178191"\nLast edited on 28 Desyembre 2018, at 09:06\nHuring pigliwat an pahinang ini kan 28 Desyembre 2018, alas 09:06.


Dai Nagsosolo Kan an Samong Pagtubod Nabalo\nAn Torrengbantayan—Pag-aadalan na Edisyon | Abril 15, 2001\nBASAHON SA Albanian Aleman Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Czech Danish Dutch English Español Estonian Ewe Finnish Ga Hapon Hiligaynon Hungarian Igbo Indonesian Italiano Koreano Latvian Lithuanian Malagasy Malayalam Papiamento (Curaçao) Polish Portuguese Pranses Romanian Samoan Setswana Shona Silozi Slovak Slovenian Sranantongo Swahili Thai Tsonga Turkish Ukrainian Urdu Vietnamese Zulu\nSi Vicky sarong magayon na babaeng omboy—marahay an salud, makagulogulo, asin bibo. Iyo, kan sia namundag kan tigsoli nin 1993, labi-labi an samong kaogmahan. Nag-iistar kami sa sarong sadit na banwaan sa timog kan Sweden, asin marahayon nanggad an buhay.\nMINSAN siring, kan si Vicky saro may kabangang taon, an samong kinaban garo nagaba. Haloy-haloy nang bakong marahay an saiyang salud, kaya dinara mi sia sa ospital. Nungka ming malilingawan an oras na sinabi sa samo kan doktor na an samong aki may grabeng leukemia (acute lymphoblastic leukemia), sarong klase nin kanser sa pagkaniaki na nakakaapektar sa puting mga selula kan dugo.\nMasakit na tubodon na an samong sadang na aking babae magkaigwa kan grabeng helang na ini. Nagpopoon pa sana siang magimata sa kinaban sa palibot nia, asin ngonyan puede siang magadan. Nagmamaigot na rangahon kami, an doktor nagsabi na may sarong medyo mapangganang pagbolong na puedeng gibohon, na imbuelto an pagbolong paagi sa mga kemikal (chemotherapy) kaiba kan nagkapirang pag-ineksion nin dugo. Ini an sunod ming pagkabigla.\nAn Samong Pagtubod Nabalo\nTunay nanggad na namomotan mi an samong aki asin mawot mi an pinakamarahay na medikal na pag-asikaso para sa saiya. Pero, an pag-ineksion nin dugo biyong dai puede. Marigon kaming nagtutubod sa Tataramon nin Dios, an Biblia, na malinaw na nagsasabi na an mga Kristiano dapat na ‘lumikay sa dugo.’ (Gibo 15:28, 29) Aram mi man na an mismong pag-ineksion nin dugo peligroso. Rinibo an naolakitan nin mga helang asin nagadan huli sa pag-ineksion nin dugo. An pagpipilian sana iyo an halangkaw an kalidad na pagbolong na dai nangangaipo nin pag-ineksion nin dugo. Sa bagay na ini, an samong pakikilaban para sa pagtubod nagpoon na ngonyan.\nAno an puede ming gibohon? Nakikomunikar kami sa Hospital Information Services sa sangang opisina kan Mga Saksi ni Jehova sa Sweden tanganing humagad nin tabang. * Tolos-tolos, nagpadara nin mga fax sa laen-laen na ospital sa bilog na Europa sa samong paghanap nin sarong ospital asin doktor na andam na magsagibo nin pagbolong paagi sa mga kemikal na dai maggagamit nin pag-ineksion nin dugo. Nakapakokosog na marhay an kaigotan asin pagkamoot na ipinaheling kan samong Kristianong mga tugang sa saindang mga paghihingoa na tabangan kami. Dai kami binayaan na nagsosolo sa samong pakikipaglaban para sa pagtubod.\nSa laog sana nin pirang oras, sarong ospital asin doktor an nanompongan sa Homburg/Saar, Alemania. Ginibo an mga areglo kan samong pag-eroplano paduman sa masunod na aldaw tanganing eksaminon si Vicky. Pag-abot mi, an samong Kristianong mga tugang hale sa lokal na kongregasyon kan Mga Saksi ni Jehova sa Homburg, siring man an nagkapira kan samong paryente, yaon duman tanganing sabaton kami. Asin may init kaming sinabat kan sarong representante kan lokal na Hospital Liaison Committee. Inibanan nia kami sa ospital asin itinao sa samo an gabos na mahihimong suporta. Naranga kaming maheling na dawa sa ibang nasyon, igwa kaming espirituwal na mga tugang na nagsusuportar sa samo.\nKan makamidbid mi si Dr. Graf sa ospital, liwat kaming naranga. Sia mapagsabot na marhay asin inasegurar kami na gigibohon nia an gabos na mapupuede tanganing bolongon si Vicky na mayo nin pag-ineksion nin dugo. Dawa kun bumaba an saiyang hemoglobin level sa 5 g/dl, andam niang ipagpadagos an pagbolong na mayo nin pag-ineksion nin dugo. Sinabi man nia na an amay na diagnosis asin marikas na pagdara ki Vicky duman an nagtao sa saiya nin dakulang posibilidad para sa mapangganang pagbolong. Inadmitir nia na ini an kaenot-enoteng pagbolong nia paagi sa mga kemikal na mayo nin pag-ineksion nin dugo sa kaso na arog kan ki Vicky. Nagpapasalamat kaming marhay asin hinangaan an kosog kan boot asin determinasyon ni Dr. Graf na makatabang.\nMga Problema sa Pinansial\nAn hapot ngonyan, Paano mi babayadan an pagbolong ki Vicky? Namungnan kami kan ipinaaram sa samo na mga 150,000 deutsche mark an gagastoson sa duwang taon na pagbobolong. Mayo kami nin dawa sadit na parte kan siring kadakulang kantidad nin kuarta, alagad ta kaipuhan na ponan tolos an pagbolong ki Vicky. Huling naghale sa Sweden tanganing magpabolong sa Alemania, mayo kaming diretso sa ano man na pampublikong seguro sa salud. Basta yaon kami duman kaiba an samong sadang na aking babae na grabe an helang asin an ekspertong doktor na andam na tumabang, alagad mayo kaming igong kuarta.\nTinabangan kami kan ospital asin sinabihan kami na an pagbolong mapoon tolos-tolos kun matao kami nin antisipo na 20,000 mark asin mapirma sa sarong garantiya para sa balanse. Igwa kami minsan paano nin natipon, asin paagi sa mamomoton na tabang hale sa mga katood saka paryentes, nabayadan mi an 20,000 mark—alagad paano man an balanse?\nSa giraray ipinagirumdom sa samo na kami dai nagsosolo sa pakikipaglaban mi para sa pagtubod. Sarong tugang na lalaki sa espirituwal, na kaidto dai mi aram kun siisay, an andam na asumiron an pagbayad sa balanse. Minsan siring, dai mi na kinaipuhan an saiyang buka an palad na alok huli ta nakagibo kami nin ibang areglo.\nGinibo kan Ekspertong Doktor an Pagbolong\nNagpoon na an pagbolong paagi sa mga kemikal. Uminagi an mga aldaw asin semana. Kun beses, iyan depisil na marhay asin nakapapagal para sa samong sadang na aki sagkod sa samo. Sa ibong na lado, labi-labi an samong kaogmahan asin pagpasalamat kada may ipaheling siang senyales na sia nagrarahay. An pagbolong paagi sa mga kemikal nagpadagos nin walong bulan. An pinakahababang hemoglobin level ni Vicky 6 g/dl, asin inotob ni Dr. Graf an saiyang panuga.\nLabing anom na taon an nag-agi, asin an pangultimong pagpaheling sa doktor kan saiyang fluido sa gulod nagpapaheling na mayo na ni kadikit na leukemia. Saro na siang maogmang aking babae ngonyan na mayo nin ano man na senyales kan helang na iyan. Iyo, garo sarong milagro na si Vicky naomayan nin biyo. Aram mi na dakol na aki na may arog kaining helang an nagagadan apisar kan pagbolong paagi sa mga kemikal asin pag-ineksion nin dugo.\nMapanggana an samong pakikipaglaban para sa pagtubod, alagad igwang tabang hale sa samong mga paryente, Kristianong mga tugang na lalaki asin babae, asin mga eksperto sa pagbolong. Tinawan kami nin lubos na suporta na 24 oras kada aldaw kan Hospital Information Services. Ginamit ni Dr. Graf asin kan saiyang kairiba an saindang mga abilidad sa pagtabang ki Vicky na maomayan. Sa gabos na ini, totoong nagpapasalamat kami.\nNapakosog an Samong Pagtubod\nPero, orog sa gabos pinasasalamatan mi an satong Dios, si Jehova, sa saiyang mamomoton na pagmakolog asin sa kosog na naako mi hale sa saiyang Tataramon, an Biblia. Kun ginigirumdom mi an nakaagi, narerealisar mi kun gurano kadakol kan samong nanodan asin kun gurano kanakapakokosog sa samong pagtubod an depisil na eksperyensiang ini sa buhay.\nAn samong odok sa pusong kamawotan ngonyan iyo na mapagdanay an samong dayupot na relasyon ki Jehova Dios asin na itokdo sa samong aki an kahalagahan kan pamumuhay na kaoyon kan saiyang mga kahagadan. Iyo, gusto ming itao sa saiya an sarong marahay na espirituwal na mana na buhay na daing katapusan sa maabot na Paraiso digdi sa daga.—Ikinontribwir.\n^ par. 7 An Hospital Information Services an nagdidirehir sa internasyonal na magkakakonektar na mga Hospital Liaison Committee. An mga ini man kompuesto nin Kristianong mga boluntaryo na sinanay tanganing enkaminaron an kooperasyon sa pag-oltanan kan mga doktor asin kan saindang mga pasyenteng Saksi. Igwa nin labi sa 1,400 na Hospital Liaison Committee na nagtatabang sa mga pasyente sa labing 200 na kadagaan.\nI-share I-share Dai Nagsosolo Kan an Samong Pagtubod Nabalo\nMasdan Nindo an Paragibo nin Makangangalas na mga Bagay!\nTawan nin Atension an Makangangalas na mga Gibo nin Dios\nAn Ama kan Iglesia—Mga Paradepensa kan Katotoohan sa Biblia?\nKun Paano Makakaya an Negatibong mga Saboot\nPuede Kamong Mapakarhay Ano Man an Pagkapadakula sa Saindo\nSarong Pambilog na Kinaban na Kasararoan na May Pagmakolog sa Lambang Saro\nText Mga opsiyon sa pag-download AN TORRENGBANTAYAN—PAG-AADALAN NA EDISYON Abril 15, 2001\nI-share I-share AN TORRENGBANTAYAN—PAG-AADALAN NA EDISYON Abril 15, 2001\nAN TORRENGBANTAYAN—PAG-AADALAN NA EDISYON Abril 15, 2001


Atlas, paka-agui nin halawig na panahon an amigo kong nagpapasan kan gabos na problema kan kinaban 75 anyos na, garo diamante na an kintab asin tagas kan saiyang pagkabuhay.\nNgonyan wheelchair na an nagkakarga saiya haling Bagacay, Tinambac pasiring sa Naga, Clupa, Mayon asin Villa Corazon. Gusto pang mag wheelchair pasiring Canada sa likod an saiyang pinakamamahal na si Lydia.\nNamundag sa Tinambac, duman nagdakula, nag-eskwela sa Ateneo, nag collage sa Camarines Sur School of Arts & Trade(CSTS) sa Naga, nagduman sa Agrikultura (CSSAC/CBSUA) tanganing mag-adal pag-uma asin nag-eskwela sa UNC nin education kun saen siya nagsikat bilang editor-in-chief kan The Nueva Caceres an pinakadakulang school- based community publication sa Bicol kan dekada 60-70, may 5mil na circulation sa mga estudyantes kan UNC asin para sa publiko en heneral, libre mayong bayad.\nDuman nabisto an saiyang abilidad magsurat sa tataramon na English, naguin inspirasyon siya kan mga estudyanteng mahilig man magsurat asin kan kadaklan kan mga chikas kan panahon.\nAteneo, sa trade school, sa agrikultura asin sa UNC bako lang parasurat, campus editor kundi student leader pa si Emiliano S. Saavedra Jr. aka “Duyong” sa saiyang pamilya.\nNaguin cub reporter siya kan daan na Bikol Mail kairiba pa si Henry Briguera, depuntong Alex Abad asin ining alang-alang pa, maski aktibista dai siya nagbali sa militanteng Kabataang Makabayan (KM) pero nag-ayon siya sa CONDA or Conference of National Delegates Association, College Editor sa Guild of the Philippines (CEGP) asin Gamma Delta Epsilon sarong Greek-letter society sa UNC poon kadto sagkod ngonyan miyembro kan SDK o Samahang Double Knit si Emil, dai nagsusulot nin maong na pantalon o shorts pan o ining usong bara’bang pantalon kan mga bagong tubo asin senior citizens na nagyayaba-yaba sa SM.\nSa UNC campus bilang parasurat asin paramasid kan mga hiro-hiro nin tao duman na nagpoon an saiyang pagpasan kan mga problema kan kinaban maski problema kan gobyerno, problema kan UNC administration, problema kan Malacaṅang, problema kan NPA, problema kan alabado, problemang personal kan mga kababaihan saiyang pig-iisip kun ano an pinakamarhay para sainda.\nPigmukna niya an grupong Arana Boys na kumpwesto kan saiyang mga barkada na si Hsulan Primavera, Ompong Baldemor, Nick Marasigan, Jovito Palo, Pay Pael San Andres asin Edgar Tuy. Ako palan kabali man.\nPinadakula niya si Johnny Delos Santos, Gerry Claveria, Herculanos Sabas asin Luz Equipado bilang mga parasurat asin outstanding student leader. Dai siya nagbale sa mga student demonstrations o mass actions ta yaon siya sa gilid nagmamasid pigsusurat para sa mga peryodiko an mga aktibidades.\nKan makatapos nin kolehiyo, bilang idealist nagtukdo siya sa harayong banwaan kan Siruma imbes na sa Naga o sa Tinambac.\nGulpi siyang natukduan na mga kaakian sa magayonon na banwaan na bistado sa mineral na white clay asin kadakul na mga tourist spots. Kadto pati maagui ka pang dagat maka-abot lang sa banwaan kan Siruma.\nOrgolyoso man siya kan turismo kan saiyang banwaan mala ta dinara niya an Arana Boys sa isla kan Kawit sa Tinambac asin iba pang magagayon na lugar kan saiyang banwaan.\nDuman nagpoon an pag-ragod niya kaaalsa kan mga sakit nin tao. Pigsusurat niya sa saiyang mga editoryals asin columns sa mga diyaryong lokal arog kan Bicol Monitor asin Bicol Mail. Nagsurat sya nin libro dapit sa buhay kan saiyang idol na si Luis R. Villafuerte, pighahalat pang magluwas sa imprinta.\nNagproducer siya nin semanal na programa sa GMA 7 kan dekada 90 na an director sa Sammy Garcia na ako an anchor man.\nNaguin OIC-Vice Mayor appointed kan Tinambac paka EDSA Revolution. Pag-eleksyon daog. Naguin PRO siya kan Bureau of Fishiries and Acquatic Resources, an pinakamaogma asin magayon niyang karera sa gobyerno sa lindong kan liderato kadto ni director Frank Pili. Naguin PRO man siya ni congressman Sal Fortuno kan Rinconada sa Batasang Pambansa.\nPigmukna niya an MassCom Arts and Affairs na nagproducer kan pelikulang “The Good and the Bad”, estorya kan mga gawi-gawi kan debotos ni Ina. 25 years in the making (hapota nindo si Al Ubaṅa saka si Maribel dela Rosa).\nGulpihon siyang advocasist sa laog kan saiyang isip arog kan pagsararo kan gabos na mga parasurat sa Bicol. Siya ngonyan an Ex-oficio chairman kan Kantong Putikon (Part II) sa SM City Naga. Kan mabagsik pa siya aro-aldaw siya sa SM nakikipaghuntahan sa mga taga-media, pensionado, retirees asin mga senior citizens ultimo niyang piglansar an saiyang Blue Revolution Movement sa laog kan SM ta gusto niyang magka-igwa nin gobyernong Parliamentaryo. Kontra siya sa Federalismo. Bangit siya kadto ki Jess Robredo, ki NoyNoy Aquino, lalo na ki Digong.\nPero ngonyan pig-oomaw niya si VP Leni na esposa kadtong depuntong JMR an ultimo niyang mayor na proyekto iyo an pag-areglo kan planong pagbanga kan provincia kan Camarines Sur ninda Fuentebella Dynasty vs Villafuerte Dynasty.\nAn magayon lang ki Emil asin maogma sa buhay ni Emil iyo an suportado siyang entero kan saiyang pamilya an agom niyang si Lyd, limang aki asin mga maku-apo.\nAn plano niya kadto na itaas an monumento ni Rizal sa plaza kan Naga nganing mgaka-igwa nin parking area sa irarom gulpi nang nagsusuportar ngonyan.\nIyan an vision and mission ni Emiliano San Andres Saavedra Jr. alyas Emiliano Zapata.


Makakatabang Para Makayanan an mga Problema—Grabeng Pagmundo Asin Malalang Hilang\nBASAHON SA Acholi Afrikaans Albanian Aleman American Sign Language Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Biak Bicol Bislama Boulou Brazilian Sign Language Bulgarian Cambodian Catalan Cebuano Chichewa Chilean Sign Language Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombian Sign Language Croatian Czech Dangme Danish Digor Drehu Dutch Efik Español Estonian Ewe Fijian Finnish Finnish Sign Language Fon Ga Garifuna Georgian German Sign Language Greenlandic Griego Guarani Gun Haitian Creole Hapon Hausa Hebreo Herero Hiligaynon Hindi Hiri Motu Hmong (White) Hungarian Hungarian Sign Language Iban Ibanag Icelandic Igbo Iloko Indonesian Ingles Isoko Italian Sign Language Italiano Japanese Sign Language Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Sign Language Koreano Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Mexican Sign Language Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Polish Sign Language Ponapean Portuguese Portuguese (Portugal) Pranses Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Runyankore Ruso Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Venda Venezuelan Sign Language Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nMay mga problema ngunyan na dai kayang malikayan o maresolberan. Halimbawa, kun nagadanan ka nin mahal sa buhay o nagkaigwa ka nin malalang hilang, posibleng mayo ka nang ibang puwedeng magibo kundi maghanap nin mga paagi para makayanan an kulog. Makakatabang daw an Bibliya sa arog kaiyan kasakit na mga sitwasyon?\nSinabi ni Rose: “Dahil sa namana kong hilang pirmi akong nakakamati nin grabeng kulog. Grabe an epekto kaiyan sa buhay ko.” Saro sa mga ikinakahadit niyang marhay iyo na kun minsan dai siya nakakapagpokus sa saiyang pag-adal nin Bibliya asin iba pang espirituwal na aktibidad. Pero natabangan siyang marhay kan mga tataramon ni Jesus sa Mateo 19:26: “Sa Diyos, an gabos na bagay posible.” Naaraman ni Rose na may iba pang paagi para mag-adal nin Bibliya. Kun minsan, huli sa kulog na namamatian niya haros dai na siya makabasa, kaya nagpuon siyang magdangog nin mga rekording kan Bibliya asin iba pang publikasyon na basado sa Bibliya. * “Kun mayo an mga iyan,” an sabi niya, “dai ko aram kun paano ko mapapagdanay an marahay na relasyon ko sa Diyos.”\nPag namumundo si Rose huli ta dai na niya magibo an mga dati niyang nagigibo, nararanga siya kan mga tataramon sa 2 Corinto 8:12: “Huli ta lalo nang nauugma an Diyos kun yaon sa sarong tawo an pagigin andam pag siya nagtatao, na nangangahulugan na an itinatao niya idtong kaya niya, bako idtong dai niya man kaya.” An mga tataramon na iyan nagpagirumdom ki Rose na nauugma an Diyos sa saiya, huling ginigibo niya an gabos niyang makakaya sa ibong kan saiyang mga limitasyon.\nSi Delphine na sinambit kasubago, nagsabi: “Kan magadan an 18 anyos kong aking daraga, grabe su namatian kong kulog asin dai ko na aram kun paano pa mapadagos sa buhay. Nagbago na an gabos.” Pero, naranga siyang marhay kan mga tataramon sa Salmo 94:19, kun sain sinabi kan salmista sa Diyos: ‘Kan duminakul an sakong mga iniisip, an saimong mga karangahan nakaranga sa sakuya.’ Sinabi ni Delphine, “Namibi ako ki Jehova na tabangan niya akong makahanap nin mga paagi na makakatabang sako para makayanan an kulog.”\nNagin sibot si Delphine sa pagboboluntaryo. Pag-abot nin panahon, naisip niya na garo siya krayola na ginagamit nin sarong aki—dawa purutol na, puwede pa man giraray gamiton sa pagkulor. Kaagid kaiyan, sa ibong kan nangyari saiya nanudan niya na puwede pa man giraray siyang makatabang sa iba. Nagirumduman niya: “Bigla kong napag-isip-isip na pag ginagamit ko an mga prinsipyo sa Bibliya asin suno sa Kasuratan na mga pamamaagi para maranga an mga tinutukduan ko sa Bibliya, saro nang paagi iyan ni Jehova para rangahon asin pakusugon ako.” Naglista siya nin mga karakter sa Bibliya na nakamati man nin grabeng kamunduan. “Gabos sinda pirming namimibi,” an sabi niya. Nanudan man niya na “matatabangan ka sana kan Bibliya pag binasa mo iyan.”\nPaagi sa pag-adal nin Bibliya nanudan ni Delphine an sarong mahalagang bagay—na dai magpokus sa nakaagi, kundi sa mga mangyayari sa maabot. Naranga siya kan paglaom na sinambit sa Gibo 24:15: “Bubuhayon liwat nin Diyos an mga matanos pati an mga bakong matanos.” Gurano siya kasigurado na bubuhayon liwat ni Jehova an aki niya? Uni an simbag ni Delphine: “Siguradong mahihiling ko an sakong aki. Nakaiskedyul na an samong ‘paghilingan’ sa itinalaan na panahon ni Jehova. Naiimahinar kong yaon kaming duwa sa sarong hardin, malinaw na malinaw iyan sa isip ko arog kan panahon na ipangaki ko siya.”\n^ par. 4 Makukua sa website na jw.org an kadaklan sa mga rekording na iyan.\nMakakatabang an Bibliya tanganing makakua ka nin karangahan dawa sa mga panahon nin grabeng kamunduan\nPAANO KITA MATATABANGAN NIN DIYOS?\nMalinaw an simbag kan Bibliya: ‘Harani si Jehova sa gabos na nag-aarang sa saiya, sa gabos na nag-aarapod sa saiya sa katotoohan. Uutubon niya an minamawot kan mga natatakot sa saiya; siring man hihinanyugon niya an [pag-agrangay] ninda, patin ililigtas sinda.’ (Salmo 145:18, 19) Bako daw na nakakaugma iyan? Pero paano sinisimbag nin Diyos an pamibi kan mga sinserong naghahanap sa saiya para sa paggiya?\nPAAGI SA PAGTAO SA SATO NIN KUSOG:\nHuli sa mga problema, puwede kitang madisganar asin pangluyahan—sa pisikal, emosyonal, asin espirituwal. (Talinhaga 24:10) Pero si Jehova ‘nagtataong kakusugan sa napapagal asin nagpapadakul nin kusog sa mga mayo kaiyan.’ (Isaias 40:29) Si apostol Pablo, na nag-agi nin grabeng mga kasakitan, nagsabi: “Kaya kong atubangon an gabos na bagay paagi sa saiya na nagtatao sa sako nin kusog.” (Filipos 4:13) Pinakusog si Pablo kan banal na espiritu nin Diyos. Puwede mo man hagadon sa Diyos na tawan ka nin banal na espiritu.—Lucas 11:13.\nPAAGI SA PAGTAO SA SATO NIN KADUNUNGAN:\nPaano kun kaipuhan mo nin tabang tanganing masabutan asin masunod an mga sadol sa Bibliya? An disipulong si Santiago nagsurat: “Kun an siisay man sa saindo kulang sa kadunungan, padagos siyang maghagad sa Diyos, huling siya bukas-palad na nagtatao sa gabos asin dai nanunuyaw, dangan itatao iyan sa saiya.” (Santiago 1:5) Puwede kang humiro kauyon kan saimong pamibi paagi sa pagbasa kan Bibliya asin pagsunod sa mga prinsipyo kaiyan. (Santiago 1:23-25) Mantang ginigibo mo iyan, mahihiling mo mismo na talagang madunong an mga sadol kaiyan.\nPAAGI SA PAGTAO SA SATO NIN KATUNINUNGAN:\nDawa kun may inaagihan kang grabeng problema, matatabangan ka ni Jehova na magin tiwasay. Mababasa sa saiyang Tataramon: “Dai kamo mahadit sa ano man na bagay, kundi sa gabos na panahon paagi sa pamibi asin pagngayo-ngayo na may kaibang pasasalamat, ipaaram nindo sa Diyos an saindong mga kahagadan; asin an katuninungan nin Diyos na nakakalabi sa gabos na pakasabot iyo an magbabantay sa saindong puso asin kaisipan paagi ki Cristo Jesus.” (Filipos 4:6, 7) Taano ta dai mo ipamibi ki Jehova na tawan ka niya nin katuninungan nin isip?\nPero, paano kun dai tulos maresolberan an saimong mga problema? Dai mo isipon na pinabayaan ka na nin Diyos. Dawa an saimong problema garo baga dai matapos-tapos, tatawan ka nin Diyos nin puwersa asin kusog nin buot tanganing makatagal. (1 Corinto 10:13) Nanunuga man an Bibliya na maabot an panahon na lubos nang mawawara an gabos na problema!\nSala Daw na Magmundo?\nPaano kun isipon nin iba na garo baga sobra man an satong pagmundo sa nagadan niyatong mahal sa buhay?\nMakakatabang Para Makayanan an mga Problema\nNum. 1 2018 | Praktikal Pa Daw Ngunyan an Bibliya?\nAN TORRENGBANTAYAN Num. 1 2018 | Praktikal Pa Daw Ngunyan an Bibliya?